RITA RUDAINI: "GIGIH LAGA KAN KAMI, ANAK-ANAK JADI MANGSA"

Menerusi laman Instagram, pelakon Riti Rudaini baru-baru ini melahirkan rasa kurang senang dan mendedahkan ada individu yang tidak senang dan goyang kalau dirinya berbaik dengan bekas suami, Aidil Zafuan walaupun demi anak-anak mereka.

Dalam Entri terbaru tersebut, Rita dilihat seolah memberi bayangan ada pihak yang 'busuk hati' hingga melaga-lagakan hubungan mereka dan menyebabkan anak-anak menjadi mangsa berjauhan dengan bapa kandung.

Bagaimanapun dalam kenyataan yang sama, Rita tetap positif dengan apa yang terjadi, dan percaya suatu hari hari nanti kebenaran bakal muncul dan anak-anaknya akan bertemu semula dengan pemain bola sepak Skuad Kebangsaan itu.

"Gigih la cuba nak laga kan kami, anak-anak jadi mangsa... Aidil dan Rita ni jangan bagi dekat, jangan bagi baik. Adakah kalau kami dekat dan berbaik, kami jadi seperti lagu Stacy 'Bergabung Meletop'?

Klik untuk gambar besar

"Rancang lah macamana pun, buatlah macamana pun, satu hari nanti tuhan akan bisikan hanya yang benar pada daddy ryanjuna" tulisnya.

Di ruangan komen pula, pelbgai reaksi diberikan netizen. Ada mendakwa kenyataan Rita seolah memberi bayangan bakal berbaik semula dengan bekas suami, tapi nampaknya ada juga yang menentang.

Sebelum ini, Aidil ketika ditanya mengenai pertemuan dengan anak-anak di laman Instagram live isterinya, menjawab ringkas bahawa beliau bakal bertemu dengan anak-anaknya tidak lama lagi.

Lama anak-anak tidak bertemu dengan bapa kandung sejak Rita dan Aidil bercerai. Apa-apapun, kita doakan yang terbaik sahaja.

www.myartis.com / Sumber: Astro Awani & Instagram Rita Rudaini

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOAL JAWAB BERSAMA DATUK SERI ALIFF SYUKRI MENGENAI GOSIP PENCERAIAN

Berikutan laporan penyebaran surat tuntutan cerai yang difailkan Shahida, Rabu lalu, ia tiba-tiba bagai menguatkan lagi desas desus mengenai dakwaan gosip penceraian jutawan kosmetik Datuk Seri Aliff Syukri.

Bagaimanapun, Aliff dan Shahida enggan memberikan ulasan lanjut mengenai dakwaan tersebut.

Selanjutnya, dalam sebuah video yang dimuat naik oleh Aliff Syukri sendiri, dia ada menjawab beberapa soalan netizen yang ingin tahu masalah itu.

SOALAN: Betul ke ada failkan penceraian?

JAWAPAN: Kalau baca betul-betul benda yang tular, bukan saya yang menuntut dan failkan (penceraian). Soalan itu terlalu banyak orang tanya dan tak sangka menjadi tular. Saya lalui apa yang berlaku dan sangat terkejut.

SOALAN: Wanita lain yang mungkin mengisi ruang hati?

JAWAPAN: Yang ada sekarang pun baik. Kalau nak berkawan sebagai kawan, bolehlah. Kalau nak lebih-lebih, buat sementara ini mungkin tidak. Lebih baik saya fokus kerja.

SOALAN: Hubungannya dengan anak-anak?

JAWAPAN: Saya selalu balik berjumpa dengan anak-anak saya. Seminggu sekali saya akan berjumpa mereka. Mungkin ramai tak tahu sebab saya tak kongsikan semuanya di media sosial.

SOALAN: Perasaan Datuk kena kutuk dengan netizen?

JAWAPAN: Saya tak nak klarifikasi. Saya bahagia dan gembira dengan apa yang saya lalui. Saya rasa, tak perlu kutuk-kutuk.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNAH TERPELUK KEMBAR SUAMI - AYU RAUDHAH MINTA ZAQUAN BERAMBUT PANJANG

Sebut sahaja nama Aidil Zafuan dan Zaquan Adha, pasti ramai mengetahui mengenai adik-beradik kembar ini yang juga pemain bola sepak, apabila sering menjadi perhatian ramai, termasuk kehidupan peribadi mereka.

Baru-baru ini, pengulas sukan, Hafizal Hamad ada membuat IG Live bersama mereka. Zaquan ada berkongsikan insiden lucu antara isterinya, pelakon Ayu Raudhah dan kembarnya, Aidil Zafuan.

Zaquan mendedahkan isterinya itu pernah tersilap peluk abangnya Aidil kerana keliru memandangkan wajah mereka sangat seiras. Kata Zaquan lagi, disebabkan insiden tersebut, Ayu meminta untuk membiarkan rambutnya panjang untuk membezakan antara mereka berdua.

Klik untuk gambar besar

Dalam pada itu, Zaquan berkata sehingga kini masih ramai yang sukar untuk membezakan yang mana satu Zaquan dan mana satu Aidil. Video tersebut mendapat pelbagai reaksi daripada netizen yang turut terhibur dengan pendedahan berkenaan. Malah, netizen mengakui sukar membezakan kembar tersebut.

Untuk makluman, Ayu dan Zaquan mendirikan rumah tangga pada 21 Januari 2011 dan dikurniakan empat orang cahaya mata, Muhammad Aisy Qaiser, 8, Muhammad Aisy Aryann, 7, Laura Zuleykha, 4, dan Muhammad Aisy Khaliq, 2.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUARA AJL - ADIBAH NOOR DEDAH SUDAH DITENTUKAN LEBIH AWAL

"Anda semua perlu tahu bahawa juara lagu sudah diputuskan lebih awal iaitu sebelum malam pertandingan. Malam ini (3 Februari 2019 - Ahad) enjoy persembahan sajalah ya.

"Sebab malam ini (3 Februari 2019 - Ahad) ada hadiah vokal dan persembahan terbaik yang diadili pada malam ini (3 Februari 2019 - Ahad). Barisan pengadil yang dipaparkan tadi sudah decide lama dah.

"Malam ni (3 Februari 2019 - Ahad) mereka pilih yang dua kategori tu je," demikian tulis penyanyi Adibah Noor
menerusi Twitter yang memberitahu hanya kategori Persembahan Vokal Terbaik dan Persembahan Terbaik sahaja yang diadili oleh pihak juri malam kelmarin dan hasil undian penonton.

Status Adibah yang mendedahkan bahawa pemenang atau Juara Anugerah Juara Lagu yang ke-33 (AJL33) sudah dipilih sejak awal lagi sebelum pentas akhir berlangsung itu telah urut menjadi perhatian.

Klik untuk gambar besar

Tweet tersebut ternyata mengejutkan netizen yang selama ini menyangka keseluruhan persembahan di adili pada malam pertandingan.

Tidak kurang juga ada yang berpendapat ianya keputusan tidak adil kerana ada yang menyanyi tidak bersungguh-sungguh tetapi boleh menang.

Namun ramai netizen memahami mengapa penjurian diadili lebih awal kerana konsep pertandingan tersebut adalah untuk penilaian lagu dan lirik, bukan kehebatan vokal atau cara persembahan semata-mata.

AJL33 sudah pun melabuhkan tirainya malam kelmarin dan tahniah diucapkan kepada pemenang. Bagaimanapun di media sosial, AJL33 masih lagi menjadi bualan hangat netizen.

www.myartis.com / Sumber Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEJUTAN HARI LAHIR -  ZAIN SAIDIN KINI BERUSIA 30 TAHUN

Sememangnya, kejutan hari lahir sering dilakukan oleh artis atau selebriti kita. Dalam hal ini, Rozita Che Wan turut tidak mahu ketinggalan apabila membuat kejutan terhadap Zain Saidin sempena hari lahir suaminya itu yang ke 30.

Bezanya, kejutan tersebut dilakukan di set penggambaran drama 'Walaupun Sedetik Cuma' terbitan Zeel Production di Shah Alam, Selangor.

Klik gambar untuk size besar

"Terkejut saya, ketika sedang berlakon bersama dengan Zul Ariffin, tiba-tiba Rozita datang serbu saya bersama kek dan semua mereka menyanyi lagu hari lahir.

Dinner romantik Zain & Che Ta

"Seronok juga merasai pengalaman tu kerana saya tak pernah lagi merasai pengalaman seperti ini. Tambahan pula inilah pertama kali saya sambut hari lahir sebagai seorang suami," kata Zain.

Mengenai hadiah, kata Zain ada sesuatu yang istimewa mahu dihadiahkan oleh isterinya tetapi tak sempat dibeli. Namun apa yang pasti, ia kemungkinan gajet kerana Zain seorang yang sukakan teknologi terbaru.

"Apa-apa pun, saya tak kisah pun, apa yang saya ada pun sudah cukup. Cuma saya harap agar perhubungan saya, isteri dan anak-anak dapat kekal akhir hayat. Mana tahu, tahun ini rezeki kami mendapat anak pula," tambahnya.

Sementara bagi Rozita pula, dia terfikir betapa bertuahnya dia kerana mempunyai seorang suami yang kacak, menawan, comel, romantik dan 'hot guy', hingga membuat dia terasa seperti kembali remaja.

"Saya akan pastikan yang kamu (Zain) akan mendapat hadiah yang paling istimewa bersempena dengan hari lahir kamu. Selamat Hari Lahir cinta ku," ucap Rozita melalui laman sosialnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DIDAKWA LAKUKAN KHIANAT, ROSAKKAN PALANG PAGAR PERUMAHAN - AWAL ASHAARI MENGAKU TIDAK BERSALAH

Di Mahkamah Majistret Petalig Jaya hari ini, pelakon dan pengacara Awal Ashaari mengaku tidak bersalah terhadap pertuduhan melakukan khianat dengan merosakkan palang pagar milik pengurusan perumahan.

Memetik laporan mStar, Awal membuat pengakuan itu selepas pertuduhan dibacakan terhadapnya di hadapan Majistret Zhafran Rahim Hamzah. Mengikut pertuduhan, Awal didakwa melakukan perbuatan itu di pondok pengawal Challis Damansara, Jalan PJU 3/30, Sunway Damansara, di sini dengan kerugian sebanyak RM600 pada 11.30 pagi, 16 April lalu.

Awal didakwa mengikut Seksyen 427 Kanun Keseksaan yang membawa hukuman penjara tidak kurang setahun dan maksimum lima tahun atau denda atau kedua-duanya jika sabit kesalahan.

Klik untuk gambar besar

Terdahulu, Timbalan Pendakwa Raya Mohamed Wafi Husain menawarkan jaminan RM5,000 dengan seorang penjamin.

Bagaimanapun, peguam bela, Datuk M Reza Hassan memohon ikat jamin dikurangkan kepada RM3,000 dengan alasan anak guamnya menyara isteri dan dua anak serta menanggung ibu bapanya yang sudah berusia dan pendapatannya tidak konsisten.

Mahkamah membenarkan Awal diikat jamin RM2,000 dengan seorang penjamin dan menetapkan tarikh 15 Julai ini untuk sebutan semula kes.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUFTI  AKAN KELUARKAN KENYATAAN - UMRAH SAJAT SAH JIKA IKUT SYARAT

Berhubung isu membabitkan usahawan terkenal, Sajat atau nama sebenarnya Muhammad Sajjad Kamaruzzaman dan beberapa individu yang berpakaian seperti wanita semasa mengerjakan ibadah umrah di Makkah, Mufti Wilayah Persekutuan telah diminta mengeluarkan kenyataan.

Timbalan Menteri di Jabatan Perdana Menteri, Fuziah Salleh berkata, isu berkenaan melibatkan fatwa dan kenyataan berkaitan hukum seharusnya dikeluarkan oleh Mufti Wilayah Persekutuan, Datuk Seri Dr Zulkifli Mohamad Al-Bakri.

"Bila dia (Sajat) sudah berada di Makkah, itu tindakan dia yang melibatkan hukum-hakam. Dan hal melibatkan fatwa perlu dikeluarkan oleh mufti. Kita minta mufti untuk mengeluarkan kenyataan berhubung isu ini secepat mungkin," katanya.

Dalam pada itu, Pejabat Mufti Wilayah Persekutuan ketika dihubungi sedia maklum berhubung isu yang hangat diperkatakan membabitkan usahawan kosmetik itu. Mengenai saranan Fuziah itu, seorang pegawai memberitahu bahawa pejabat mufti akan mengeluarkan kenyataan berhubung isu yang berbangkit dalam masa terdekat.

"Pejabat mufti telah pun mengeluarkan fatwa mengenai lelaki berpakaian wanita ini, tetapi kita sedia maklum mengenai isu yang melibatkan Sajat ketika ini. Sehubungan itu, kita akan mengeluarkan kenyataan berhubung isu berkenaan tidak lama lagi," ujar pegawai berkenaan.

Klik untuk gambar besar

Sementara itu, Lembaga Tabung Haji ada mengeluarkan Resolusi Muzakarah Haji Peringkat Kebangsaan Kali Ke-28 Musim Haji 1433 Hijrah mengenai khunsa dan mukhannas. Mukhannas merujuk kepada lelaki menyerupai wanita dari segi tingkah lakunya dan penampilannya.

"Bagi mukhannas semula jadi atau yang disengajakan, telah melakukan pembedahan tukar jantina atau tidak, dan kes menukar jantina dengan melakukan pembedahan bukan disebabkan keharusan syarak, maka hukum individu tersebut termasuk ibadat haji dan umrah hendaklah mengikut hukum asal kejadian dirinya," menurut resolusi itu.

Sementara itu, Mufti Kelantan, Datuk Mohamad Shukri Mohamad berkata berkata ibadat umrah Sajat yang berpakaian seperti wanita ketika berada di Tanah Suci ini sah jika umrah yang dilakukan itu mencukupi syarat.

"Isu dia (Muhammad Sajad) berpakaian wanita itu adalah kesalahan lain. Jika melihat dari segi ibadat, umrah dia adalah sah selagi dia menutup aurat dan cukup syarat. Sebagai contoh lelaki solat dengan memakai pakaian curi, ibadat solatnya masih sah namun tindakannya yang mencuri itu tetap haram. Ianya dua perkara berbeza," katanya pada sidang media di pejabatnya, di Kota Bharu, hari ini.

Bagaimanapun beliau berkata, sepanjang ibadat umrah yang dilakukan itu, Muhammad Sajad melanggar tiga perkara iaitu tidak patuh dan taat kepada Allah SWT selain tidak taat kepada peraturan yang ditetapkan.

"Jika kita melanggar tiga perkara itu ketika menunaikan ibadat umrah, Allah tidak akan reda. Sekarang ini ramai yang mengatakan hak asasi manusia dengan mempertahankan tindakan dia (Muhammad Sajad). Dalam Islam, hak asasi itu terpakai kepada mereka yang berada dalam fitrah sahaja.

"Jika seseorang itu hidup diluar fitrah iaitu menjadi wanita sedangkan dilahirkan sebagai lelaki, bermakna dia sudah tidak hidup secara fitrah. Jadi apa yang dilakukan Muhammad Sajad itu sudah melanggar ketiga-tiga elemen berkenaan sepanjang di Makkah selain tidak hidup secara fitrah. Maka Allah tidak akan reda," jelasnya.

Mengulas lanjut, Mohamad Shukri berkata, apabila Muhammad Sajad menunaikan umrah, masyarakat mengharapkan dia mendapat keinsafan dan kembali ke pangkal jalan. Namun katanya, tindakan yang dilakukan itu turut menjejaskan imej negara yang selama ini sentiasa dipuji sebagai jemaah yang berdisiplin.

"Ini kejadian pertama yang memecah disiplin negara. Justeru, kerajaan perlu tangani masalah ini sebagaimana doktor yang merawat pesakit. Nasihat saya misi hidup kita adalah merasa perhambaan diri kepada Allah, jadi semua pihak harus menyedari misi hidup. Jangan lari dari misi hidup," ujarnya.

www.myartis.com / Sumber: mStar & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAYA KARIN SELAMAT BEDAH MATA: "LAMA JUGA NAK BERANIKAN DIRI"

"Akhirnya, saya berjaya melakukannya! Saya dah betulkan mata saya! Yahooo! Lama juga nak beranikan diri. Bertahun-tahun adik lelaki saya suruh buat. Terima kasih Dr. Aloysius, anda hebat. Anda berjaya menenangkan saya dengan aura ala-ala Santa Clause," demikian kongsi pelakon Maya Karin yng telah selamat menjalani pembedahan mata bagi menyelesaikan masalah rabun yang dialaminya selama ini.

Maya atau nama sebenarnya, Maya Karin Roelcke, 40, berkongsi berita tersebut menerusi satu entri di Instagram. Biarpun tidak menyatakan secara terperinci jenis rawatan yang dilakukannya, difahamkan Maya melakukan pembedahan lasik mata di sebuah pusat pakar mata swasta di ibu kota.

Maya turut berkongsi gambar dirinya yang memakai alat pelindung mata selepas selamat menjalani pembedahan tersebut: "Ini adalah untuk melindungi mata ketika tidur, takut tercakar dan sebagainya. Seksi tak? #Eyeop #fixingmyrabun".

Perkongsian aktres filem Munafik 2 itu kemudian menerima pelbagai respons dalam kalangan pengikutnya. Rata-rata mendoakan agar Maya cepat sembuh: "Adakah ini pembedahan lasik? Semoga cepat sembuh." - "Lepas ini dah tak perlu pakai cermin mata lah. Semoga lekas baik kak," tulis sebahagian netizen.

Klik untuk gambar besar

www.myartis.com / Sumber: Astro Gempak & Instagram Maya Karin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITANYA MANA ANAK ANGKATNYA - ZULIN AZIZ TAMPIL JELASKAN

"Saya memang sukakan kanak-kanak. Saya terlibat dengan charity berkenaan mereka kerana saya sukakan budak-budak. Kalau ada yang tahu, saya pernah mengambil anak angkat. Orang tanya juga, mana anak angkat saya, tiba-tiba hilang?

"Sebenarnya, anak angkat saya sudah bersama dengan keluarganya semula kerana dia sudah mempunyai keluarga baru.. Maksudnya keluarga sendiri. Ibunya sudah berkahwin lain, dia sudah mempunyai bapa baru dan kini dia kembali kepada keluarganya.

"Syukur Alhamdulillah, jadi saya pulangkan dia kepada keluarganya semula," demikian kata pelakon dan penyanyi Zulin Aziz yang pernah mengambil anak angkat tahun lalu itu menjelaskan kembali solo kerana anak angkatnya sudah dipulangkan kepada keluarga asal semula.

Klik untuk gambar besar

Mendedahkan dirinya gemar melibatkan diri dengan aktiviti kebajikan yang melibatkan kanak-kanak, Zulin mengakui proses untuk mengambil anak angkat sangat agak sukar, maka sebab itu dia membuat keputusan untuk melibatkan diri dengan aktiviti kebajikan.

"Saya bertindak untuk melibatkan diri dengan kerja kebajikan melibatkan kanak-kanak sahaja. Untuk kembali mengambil anak angkat, itu satu tanggungjawab besar. Pelbagai kes berlaku melibatkan pengambilan anak angkat. Saya juga masih solo, nanti satu hari saya akan ada anak sendiri juga.

"Saya fikirkan semula, banyak perkara yang bermain di minda. Jadi apa yang saya boleh lakukan sekarang, jika saya mahu bermain dengan kanak-kanak, saya boleh libatkan diri dengan aktiviti kebajikan untuk menghabiskan masa bersama mereka," katanya lagi.

www.myartis.com / Sumber: Astro Gempak & Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS MAYA KARIN, CHE TA PULA RANCANG BELI HARTANAH DI LONDON

Jika sebelum ini, Maya Karin terlibat di dalam jual beli hartanah di Eropah, terkini Rozita Che Wan atau lebih mesra dipanggil Che Ta, 42, pula turut merancang membuat pelaburan hartanah di luar negara dengan permulaan membeli sebuah pangsapuri di London.

Menurut Che Ta, beliau menetapkan tempoh setahun lagi untuk merealisasikan impiannya mendapatkan unit kediaman tiga bilik di lokasi berpotensi seperti di kejiranan Knightsbridge.

Katanya, selain boleh dijadikan rumah persinggahan buat keluarganya andai mereka bercuti di sana, aset milik sendiri itu juga akan disewakan dan mampu memberi pulangan
lumayan

"Setakat ini saya masih meninjau beberapa pangsapuri yang bersesuaian dengan bajet. Kalau boleh saya tidak mahu pemilihan dilakukan secara tergesa-gesa kerana banyak aspek perlu diambil kira termasuk potensi jangka panjang.

"Perancangan ini sudah lama difikirkan iaitu sejak setahun lalu memandangkan kami sekeluarga suka bercuti di sana. Daripada membayar sewa tinggi, lebih baik mencari aset yang boleh dimiliki dan disewakan," ujar Che ta dipetik sebagai berkata.

Sementara itu, menyentuh perancangan membeli hartanah, akuinya semua itu tercetus berikutan dorongan beberapa teman yang lebih dulu menceburi bidang terbabit.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"I JUST WANT A CLEAN BODY" - KEITH FOO PERJELAS SEBAB BUANG TATU

Kini dalam proses untuk menghilangkan semua lukisan tatu yang berada di badannya, pelakon popular, Keith Foo menjelaskan dia hanya mahukan kulit tubuh yang bersih tanpa sebarang tatu dan menegaskan bahawa tiada sebab lain dia berbuat demikian.

"Saya masih dalam proses untuk membuang semua tatu di badan saya dan ia memerlukan saya untuk melakukannya secara berperingkat. I just want a clean body, memang tiada tujuan lain, saya lakukannya dengan keinginan saya tanpa disuruh sesiapa.

"Selain itu, kulit bersih tanpa tatu juga memudahkan saya untuk melakonkan pelbagai watak di masa akan datang, namun begitu, proses pembuangan tatu saya ini bukanlah disebabkan oleh tawaran berlakon dari mana-mana pihak," katanya.

Keith mula berkongsi mengenai proses pembuangan tatunya itu mulai semalam menerusi ruangan Instagram (IG) Storynya buat tatapan umum.

Klik untuk gambar besar

www.myartis.com / Sumber & foto: Astro Gempak, mStar & Instagram Keith Foo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERMOHONAN BEKAS SUAMI SERINA DITOLAK MAHKAMAH

Pada Isnin lalu, permohonan untuk mengeluarkan notis tunjuk sebab terhadap Serina Redzuawan atas pelanggaran perintah persetujuan bersama yang dibuat bekas suami, Gavin Edward O'Luanaigh itu telah ditolak Mahkamah Tinggi.

Hakim Syarie, Salehan Yatim yang mendengar kes itu turut meminta Gavin selaku plaintif memfailkan semula permohonan berkenaan.

Sementara itu, Peguam Datuk Zainul Rijal Abu Bakar yang mewakili plaintif memberitahu permohonan tersebut ditolak mahkamah tanpa membacakan alasan penolakkan tersebut.

"Permohonan tersebut ditolak dan hakim mengarahkan untuk memfailkan semula kes ini. Ia disebabkan kes sebelum ini didengar oleh hakim lain.

"Saya perlu meneliti terlebih dahulu alasan sebab ia tidak dibacakan sekali," katanya ketika ditemui media selepas prosiding selesai.

Klik untuk gambar besar

Serina dan Gavin yang bercerai pada 27 Julai tahun lalu itu dikurniakan dua cahaya mata iaitu Tristan Tareef dan Issabella Safiyya.

Pada 24 April lalu, Gavin atau nama Islamnya, Salahudin Ghafar, 41, memfailkan notis tunjuk sebab terhadap selebriti itu selepas dia didakwa melanggar perintah persetujuan bersama yang ditandatangani mereka pada 27 Julai tahun lalu.

Gavin memfailkan notis tunjuk sebab itu selepas mendakwa Serina membenarkan kedua-dua anak mereka, Tristan Tareef dan Issabella Safiyya, masing-masing berusia 7 dan 6 tahun bermalam dengan bapanya, Datuk Redzuawan Ismail atau dikenali Cef Wan.

Serina turut didakwa memburukkannya di media sosial. Perintah persetujuan bersama itu ditandatangani Gavin dan Serina selepas kedua-duanya bersetuju untuk bercerai.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KETIKA DITEMUBUAL DI MAHKAMAH - NETIZEN DAKWA RADHI OAG 'KACIP'

Semalam penyanyi Radhi OAG dan isterinya, Nur Shahira Ayu telah sah bercerai talak satu di Mahkamah Rendah Syariah Subang Bestari, Petaling Jaya, selepas bertahan selama lima tahun. Ketika ditemui wartawan di perkarangan mahkamah, Radhi kelihatan tenang ketika disoal. Bagaimanapun, cara bapa kepada dua cahaya mata ini menjawab soalan telah mendapat perhatian netizen.

Rata-rata netizen mengatakan perlakuan Radhi agak pelik seakan sedang khayal. Ada juga yang perasan gerak tubuh Radhi juga berbeza dan agak pelik. Ramai yang meninggalkan komen 'kacip'. Menurut penjelasan salah seorang pengguna Twitter, 'kacip' adalah istilah yang digunakan oleh penagih dadah untuk merujuk seseorang itu khayal dan salah satu kesan sampingan apabila mengambil barang terlarang tersebut.

Tidak dinafikan sebelum ini Radhi sendiri pernah mengakui dia terlibat dengan pengambilan barang terlarang itu sejak remaja lagi. Bagaimanapun, itu tidak bermakna apa yang didakwa netizen itu benar. Ia sekadar penilaian mereka sahaja. Apa-apa pun, kita doakan yang baik-baik sahaja buat Radhi agar dia berubah menjadi insan yang lebih baik.

Klik untuk gambar besar

www.myartis.com / Sumber & foto: Beautifulnara, Forum CARI & Twitter Sinar Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KASIHAN KENA CARI AKU DI PADANG MAHSYAR" - ISTERI CAPRICE BALAS KECAMAN NETIZEN

"Diam bukan takut atau salah sebab aku tiada dosa terhadap manusia dan hanya dosa dengan Allah SWT. Aku minta maaf. Tetapi anda semua yang asyik mengecam, kalau aku tak maafkan, kasihan nanti kena cari aku di Padang Mahsyar."

Demikianlah balas isteri kepada penyanyi rap Caprice iaitu Farra Enalis berhubung kecaman yang masih diterimannya daripada netizen, msekipun hampir dua bulan mendirikan rumah tangga.

Baru-baru ini, Elis ada memuat naik satu perkongsian memaparkan komen negatif netizen yang dilemparkan terhadap dirinya. Tenang membalas komen tersebut, Elis meminta individu tersebut supaya berhenti melakukan perkara sedemikian kerana bimbang mereka yang akan mencarinya di padang mahsyar kelak.

Terdahulu, Elis meluahkan rasa geram apabila ada segelintir netizen menuduhnya hanya sekadar 'berlakon' ketika membantu mangsa banjir. Tidak hanya berdiam diri, Farra membalas komen tersebut secara sinis mahu menaja individu tersebut untuk bertemu dengan doktor bagi melakukan pemeriksaan hati.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FASHA SANDHA NAK BERSALIN

"Assalamualaikum followers..😊 Doakan agar urusan kami dipermudahkan yer 🤲. Maaf sekiranya ada salah & silap🙏🏻. Terima kasih kepada semua yg sentiasa memberi support & sentiasa mendoakan yg terbaik," tulis Aidil Aziz, suami Fasha Sandha yang sedang menanti kelahiran baby mereka.

Sementara Fasha pula menulis: "Welcoming Baby Ai~Sha

Doakan kami ya kesayanganku."

Selamat bersalin Fasha Sandha. Semoga segalanya dipermudahkan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH JALANI RADIOTERAPI - ISTERI BERSYUKUR ROSLAN AZIZ DAH BEBAS KANSER LIMFOMA

"Syukur Alhamdulillah, suami saya sekarang dalam keadaan sihat. Menerusi keputusan ujian Pemeriksaan Imbasan CT (Computed Tomography) dibuat, pada masa ini nampak gayanya seperti dah 'clear'. Kemoterapi dapat bunuh semua sel-sel kanser itu. Tapi, suami saya mesti teruskan rawatan iaitu menjalani sesi radioterapi pula. Ia bagi memastikan sel-sel kanser berkenaan betul-betul berjaya dihapuskan.

"Kalau kemoterapi, suami saya perlu menjalani enam sesi pusingan rawatan, namun bagi radioterapi ini belum dipastikan lagi. Ditambah, Hospital Ampang (HA) tidak membuat sesi radioterapi dan kes suami saya sudah dirujuk kepada Hospital Kuala Lumpur (HKL).

"Insya Allah, minggu depan baharu kami akan berjumpa pakar onkologi di sana," tutur isteri kepada penerbit album, komposer dan jurutera muzik terkenal, Roslan Aziz, 60, iaitu Sopphilea Hamid, 40, yang meluahkan rasa syukur apabila suaminya kini disahkan bebas daripada penyakit kanser limfoma tahap empat yang dihidapinya sejak Disember, tahun lalu.

Berita gembira ini dikongsikan sendiri oleh isterinya ketika dihubungi untuk mendapatkan kepastian yang sahih selepas disiarkan sebuah portal berita. Sopphilea berkata, dia sangat bangga dengan semangat juang yang tinggi dalam diri suaminya untuk melawan kanser berkenaan. Jelasnya, kini dia sangat menjaga kesihatan Roslan terutama dari aspek pemakanan harian.

Klik untuk gambar besar

"Saya anggap ini 'peluang kedua' yang Allah SWT berikan kepada kami. Jadi, saya tak boleh sia-siakan dan perlu menjaga suami sebaik yang mungkin. Oleh itu, dalam tempoh sekarang saya sangat menjaga rutin pemakanan hariannya.

"Suami lebih difokuskan kepada pengambilan makanan berkhasiat seperti sayur-sayuran dan buah-buahan saja. Saya memang elak ambil daging dan ayam buat masa ini. Malah, saya mempelbagaikan masakan harian bagi sayur-sayuran," katanya.

Menurut Sopphilea, inilah masanya juga dia berbakti menunjukkan keikhlasan cinta terhadap Roslan. Katanya lagi, dia sekeluarga kini begitu menghargai setiap 'moment' mereka bersama.

"Tak dinafikan, memang ajal maut itu ketentuan Allah. Namun, selagi ada peluang untuk berubat, saya rasa tidak ada salahnya untuk kita mencuba dan berusaha. Alhamdulillah, suami saya sangat positif dan dia sendiri kuat untuk bangkit melawan kanser dihidapi itu," ujarnya.

Sebelum ini, Roslan mendedahkan doktor juga menjangkakan tempoh hayatnya cuma mampu bertahan sehingga enam bulan saja, iaitu Jun lalu, berikutan kanser limfoma dihidapinya sudah memasuki tahap empat.

Terdahulu, melalui hasil perkongsian hidup Roslan dan Sopphilea selama 20 tahun, mereka dikurniakan dua anak lelaki, Megat Ali Aziz dan Megat Zayn Hamza Aziz.

Roslan yang juga bekas suami penyanyi Datuk Sheila Majid turut mempunyai dua cahaya mata iaitu Wan Nur Khaleeda dan Megat Abdul Majid Aziz, hasil perkahwinan lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUR TIADA REZEKI JUARA, MESKIPUN BERHABIS RM150,000 UNTUK FAMILI DUO - AYDA JEBAT UMUM TAK AKAN SERTAI PERTANDINGAN REALITI MINGGUAN

"Sepanjang lapan minggu bertanding, kos keseluruhan yang saya keluarkan sudah melebihi RM150,000. Tapi tiada rezeki kami untuk bergelar juara," demikian kata penyanyi dan pelakon, Ayda Jebat, 31, yang akur tiada rezeki untuknya dan adik, Fyna Jebat, 30, untuk bergelar juara program realiti, Famili Duo.

Merangkul tempat naib juara program realiti, Ayda mendedahkan kos keseluruhan dikeluarkan untuk mereka bertanding dalam program itu melebihi RM150,000.

Mengulas mengenai jumlah kos yang dikeluarkan tidak berbaloi, Ayda berkata, dia tetap berpuas hati kerana dapat memberikan yang terbaik.

"Kapal terbang, sarkas, tapak pembinaan, konsert rock dan macam-macam lagi… Semua sudah kami tonjolkan setiap minggu. Menghitung semula kos yang saya keluarkan sendiri, secara kontra ia tidak berbaloi dari semua segi, termasuklah soal usaha, kreativiti, masa, tenaga dan sebagainya.

"Tapi saya gembira kerana sebagai penyanyi, saya puas dapat menghiburkan orang ramai. Saya sudah berikan terbaik untuk peminat. Cuma mungkin saya perlu fikirkan soal 'practicality'.

Klik untuk gambar besar

"Sudah menjadi adat pertandingan, ada menang, ada yang kalah tetapi pengalaman yang ditimba tak boleh saya beli di tempat lain.  Rezeki sudah tertulis setakat naib juara, Insya-Allah ada yang lebih baik selepas ini," ujarnya.

Dalam pada itu, Ayda turut mengumumkan setakat ini, dia tidak mahu menyertai mana-mana pertandingan hiburan berkonsepkan realiti sejurus tamat Famili Duo, malam Ahad lalu.

Bagaimanapun, Ayda atau nama sebenarnya Nur Suhada Jebat, masih terbuka untuk terlibat dalam sebarang pertandingan yang tidak memerlukan komitmen mingguan.

"Rasanya kalau pertandingan berbentuk realiti, saya tak akan sertai lagi. Saya beritahu jujur. Sebenarnya masa, energi dan kreativiti itu kita tak boleh nak... Macam mana nak cakap ya.

"Saya rasa sudah cukuplah. Maksud saya, yang berbentuk realiti. Kalau Anugerah Juara Lagu itu lain, insyaAllah. Yang bukan perlukan komitmen pada tiap-tiap minggu," jelasnya.

Ditanya sama ada dia turut berkongsi hal tersebut dengan suami, Nabil Mahir yang banyak memberi sokongan terhadap kerjaya seninya sebelum ini, jawab Ayda;

"Saya tidak beritahunya lagi (mengenai keputusan tersebut). Tapi saya rasa dia mengenali saya seorang yang bagaimana. Cukuplah setakat ini. Tidaklah serik... tapi buat masa sekarang biarlah saya beri fokus terhadap perkara lain pula selepas ini," katanya.

Dalam saingan malam kemuncak Famili Duo musim kedua yang bersiaran secara langsung dari Sri Pentas 2, Shah Alam, pasangan adik-beradik, Yamani Abdillah dan Zaki Yamani muncul juara sekaligus membawa pulang hadiah wang tunai berjumlah RM100,000 beserta trofi.

Pasangan The Jebats (adik-beradik), Ayda dan Fyna dinobat sebagai naib juara dan membawa pulang RM20,000. Tempat ketiga dan keempat pula masing-masing disandang oleh duo Bella Astillah dan Wany Kayrie (sepupu) serta Naim Daniel dan Sissy Imann (sepupu).

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DRAMA DIA ISTERIKU MAKIN HANGAT DI TV ALHIJRAH

Drama bersiri 13 episod 'Dia Isteriku' lakonan Rozita Che Wan, Hafidz Roshdi, Shalma Eliana, Dato Fizz Fairuz dan ramai lagi kini semakin hangat dengan tontonan melebihi jangkaan.

Drama 13 episod ini mengisahkan  perihal  duri dalam daging di dalam keluarga Helmi dan Aisyah. Segalanya bermula apabila Elisha, anak kandung Aishah hasil perkahwinan terdahulu bersama Bahar datang tinggal bersama ibunya disebabkan Bahar dihantar bertugas ke Afrika Selatan.

Elisya mengalami sedikit kejutan budaya dan mengambil masa yang agak lama untuk menyesuaikan diri. Manakan tidak, sewaktu tinggal dengan bapanya, hidup dia agak bebas dan dia tidak mempedulikan hukum hakam agama.

Suasana amat berbeza di rumah ibunya. Helmi dan Aishah mementingkan suasana kehidupan Islam dan penuh kasih sayang. Ini membuatkan Elisya rasa terkongkong dan memberontak.

Klik untuk gambar besar

Namun begitu, Helmi dan Aishah tidak pernah berbagi kasih sayang. Sebagaimana mereka mengasihi anak kandung mereka Ikhwan, begitu mendalam juga perhatian dan layanan diberikan kepada Elisya.

Didikan dan kasih sayang Helmi disalah tafsir oleh Elisha. Dalam diam dia jatuh cinta dengan bapa tirinya. Dia berusaha berubah mengikut corak hidup sebagai muslimah sejati untuk menarik perhatian Helmi. Bukan itu sahaja, Elisya juga mula bertudung, menjaga solat dan jarang keluar rumah.

Perubahan sikap Elisya itu mengejutkan ramai kawan-kawannya terutamanya kawan baiknya Intan. Mereka tidak menduga Elisya yang selama ini begitu benci hidup terkongkong bertukar menjadi muslimah sejati.

Elisya tanpa segan silu memberitahu Intan bahawa dia berubah disebabkan bapa tirinya. Dia kini terpikat dan jatuh cinta dengan perawakan dan perwatakan Helmi.

Selanjutnya, pelbagai dugaan melanda keluarga tersebut hingga melibatkan pihak polis apabila fitnah mula merebak bagai virus yang merosakkan fikiran.

Mampukah Helmi membersihkan nama baiknya sekaligus membebaskan dirinya dari tahanan pihak polis? Adakah Aishah sanggup menerima Helmi kembali? Bagaimana pula Bahar berhadapan dengan anak kesayangannya Elisya setelah perkara sebenar terbongkar?

Jangan lupa untuk sama-sama menyaksikan drama Dia Isteriku terbitan Sha’s Media Sdn.Bhd yang diarahkan oleh Mazri Mustafa dan bagi mengetahui kesudahan kisah kisah peritnya fitnah dan manisnya sabar dalam kehidupan berkeluarga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TOHMAHAN & PENDEDAHAN: "KAMI SABAR & TERUSKAN HIDUP" - HAFIZ HAMIDUN

"Saya dan keluarga gembira seperti tiada apa-apa. Tiada sebab untuk saya terkesan atau terhina dengan perkara itu.

"Ahli keluarga pun menyokong saya seratus peratus, kami sabar dan teruskan hidup seperti biasa sahaja," ujar penyanyi Hafiz Hamidun, 33, yang akui jiwanya ketika ini sentiasa tenang, gembira dan mampu meneruskan hidup seperti biasa bersama ahli keluarganya.

Segala tohmahan dan cerita kurang enak mengenai dirinya yang hangat diperkatakan termasuklah pendedahan dibuat usahawan kosmetik, Joy Revfa baru-baru ini tidak sedikit pun memberi kesan kepada Hafiz mahupun keluarganya.

Hafiz diminta mengulas mengenai sidang media dibuat isterinya, Joy atau Siti Arifah Mohd Amin, 30, kelmarin yang antara lain mendedahkan dia suami yang tidak bertanggugjawab termasuklah gagal memberi nafkah 'batin'.

Klik untuk gambar besar

Dalam sidang media itu, Joy mahu menjelaskan perkahwinannya dengan Hafiz yang diragui selama ini adalah sah.

Ia selepas Mahkamah Tinggi Syariah Shah Alam pada Selasa lalu mengesahkan perceraiannya dengan suami pada perkahwinan pertamanya iaitu Datuk Mohd Rayos Abdul Rahim (Datuk Ray Imran) telah jatuh talak satu yang berlaku dua tahun lalu.

Dalam pada itu, Hafiz berkata, dia dan ahli keluarganya tidak mengambil pusing mengenai apa yang dilakukan oleh Joy itu.

Malah dia memberi amaran kepada Joy dan sesiapa saja agar tidak terus mengaitkan namanya lagi pada masa hadapan.

"Sekarang saya sudah ada peguam, saya tak boleh buat apa-apa kenyataan kepada orang ramai.

"Tapi saya nak bagi amaran, kalau ada sebarang kenyataan, kiasan atau apa sahaja fitnah melibatkan saya, saya tidak akan teragak-agak untuk mengambil tindakan," jelasnya.

Untuk makluman, Hafiz dan Joy diijabkabulkan di Masjid Negeri, Shah Alam pada 1 Mei 2017 dengan sekali lafaz.

Hasil perkahwinan terdahulu, Joy dikurniakan seorang anak lelaki iaitu Arryan Firdaus yang kini berusia tiga tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HARTA SAJAT DIARAH MAHKAMAH UNTUK DISITA & DILELONG

Susulan kegagalannya membayar pampasan kepada bekas stokis utama, OWA Resources, harta usahawan kosmetik, Sajat atau nama sebenarnya Muhammad Sajjad Kamaruz Zaman telah diarahkan oleh Mahkamah Tinggi di sini, hari ini untuk disita dan dilelong.

Peguam Nurul Hafidzah Hassan berkata, mahkamah membenarkan permohonan OWA Resources Sdn Bhd menuntut pampasan RM200,000 yang gagal dibayar oleh Sajat melalui proses penyitaan dan dilaksanakan hari ini.

"Mahkamah Tinggi Shah Alam memerintahkan pelaksanaan writ penyitaan dan penjualan dijalankan jam 10.30 pagi tadi di rumah Sajjad yang beralamat di Kota Damansara.

"Keputusan itu dibuat selepas mahkamah mendapati Sajjad tidak memberi sebarang respons untuk membayar pampasan setelah gagal dalam rayuannya di Mahkamah Rayuan pada April lalu bagi membatalkan keputusan Mahkamah Tinggi Shah Alam yang memerintahkan beliau membayar ganti rugi kepada OWA Resources," katanya dalam kenyataan hari ini.

Klik untuk gambar besar

Terdahulu, anak guamnya, Nurwati Hussin, 41 dan Mohamed Syakir Hussin, 32 dari OWA Resources yang juga bekas stokis utama perniagaan bengkung dan 'girdle' milik Sajat mengambil tindakan menyita susulan kegagalan usahawan itu membayar jumlah penghakiman pada Disember tahun lalu.

Nurul Hafidzah berkata, anak guamnya fokus untuk mendapatkan pampasan yang diarahkan dibayar oleh mahkamah: "Barang-barang yang disita akan dilelong di bawah harga pasaran untuk menebus pampasan yang perlu dibayar kepada pihak plaintif. Writ penyitaan dan penjualan sudah ditampal di premis defendan hari ini dan jika pihak defendan tidak membuat bayaran, semua barang yang disita akan dilelong pada 14 Disember ini.

"Sekiranya jumlah pungutan wang hasil dari lelongan masih tidak mencukupi melalui penjualan barang yang disita hari ini, anak-anak guam akan mengambil langkah seterusnya bagi menyita aset-aset lain yang boleh disita dan dijual," jelasnya.

Keputusan terkini Mahkamah Tinggi itu adalah satu lagi tamparan terhadap usaha Muhammad Sajjad mengelak membayar pampasan yang diarahkan mahkamah setelah didapati melanggar kontrak perniagaan kerana gagal membekalkan bengkung dan girdle kepada stokis beliau seperti yang dipersetujui.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MANGSA SENDIRI BOLEH JADI SAKSI..." - BANGKITKAN ISU PEMBUKTIAN JENAYAH, PEGUAM KATA KES CABUL MUNGKIN JADI RUMIT

"Kes ini boleh menjadi lebih besar dan rumit sekiranya si pelaku berniat untuk mengambil tindakan mahkamah. Pihak mereka juga perlu bertanggungjawab kepada setiap komen yang mungkin berbaur fitnah dan boleh dijadikan tuntutan untuk didakwa. Jadi sebaik-baiknya, pengadu boleh terus melaporkan kepada pihak polis untuk siasatan dilakukan bagi membuktikan dakwaan yang dibuat.

"Bagaimanapun bagi kes gangguan seksual, mangsa sendiri boleh menjadi saksi untuk membawa kes ke mahkamah," jelas peguam Nurul Hafidzah Hassan yang tampil mengupas dari sudut perundangan dengan mengatakan kesalahan jenayah di Malaysia tidak mempunyai batasan waktu dan seseorang boleh membuat laporan polis atau mengambil tindakan undang-undang meskipun sesuatu kejadian itu sudah lama berlaku.

Pendedahan pelakon remaja, Puteri Balqis Azizi yang mendakwa menjadi mangsa amang seksual oleh bapa kandungnya ketika kecil mengejutkan banyak pihak. Pengakuan yang dibuat menerusi temu bual bersama Bros Gang TV di saluran YouTube itu bukan sahaja mengejutkan tetapi mengundang pelbagai reaksi dan pandangan masyarakat.

Selain bersimpati dengan nasib menimpa Puteri Balqis atau lebih mesra dengan sapaan Aqish, segelintir turut mempersoalkan sama ada pelakon remaja itu pernah membuat laporan polis terhadap pelaku atau pun sebaliknya.

Klik untuk gambar besar

Meskipun begitu, Nurul Hafidzah menjelaskan kebarangkalian kes menjadi rumit tinggi kerana mangsa mungkin sukar membuktikan dakwaan yang dibuat disebabkan beberapa faktor seperti saksi tidak dijumpai atau meninggal dunia selain bahan bukti sudah tiada.

Ditanya mengenai tindakan Aqish berkongsi perkara itu secara umum, Nurul Hafidzah menjelaskan pihak yang membuat sebuah forum untuk berkongsi perkara sedemikian tanpa sabitan di mahkamah akan membuka ruang kepada orang yang diperkatakan untuk memfailkan saman fitnah terhadap mereka.

Sementara itu, Nurul Hafidzah memberitahu dalam kes melibatkan amang seksual, pelaku boleh didakwa di bawah Seksyen 354 Kanun Keseksaan iaitu menggunakan kekerassan jenayah kepada seseorang dengan niat mencabul kehormatan.

Menerusi akta ini katanya, ia biasanya digunakan apabila perbuatan melibatkan mangsa di bawah umur dan tertuduh turut boleh didakwa di bawah Akta Kesalahan Seksual Kanak-Kanak.

"Pendek kata, Seksyen 354 ini juga dikenali sebagai cabul dan di bawah Akta Kanak-Kanak ini ia melibatkan kes-kes perbuatan melakukan amang seksual terhadap kanak-kanak," tuturnya.

Menjelaskan lanjut mengenai perkara itu, Nurul Hafidzah berkata, elemen untuk membuktikan kesalahan cabul di bawah Seksyen 354 termasuklah; mesti terdapat serangan atau penggunaan kekerasan jenayah ke atas wanita atau kanak-kanak.

Serangan atau kekerasan jenayah juga mestilah dilakukan dengan niat untuk mencabul kehormatan dan/atau dengan pengetahuan yang perbuatan tersebut akan menyebabkan kehormatannya dicabul.

"Dalam kes-kes Seksyen 354 di mahkamah, seseorang boleh didakwa kerana meraba walaupun tanpa melakukan 'serangan' atau 'kekerasan jenayah'. Tindakan meraba tersebut adalah termasuk dalam kekerasan jenayah dan/atau amang seksual," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HANYALAH FITNAH & REKAAN" - NOORKUMALASARI

"Semuanya tipu! Ia tidak lebih daripada berita panas yang direka-reka. Lagi mereka buat fitnah dan menyebarkan gosip yang tidak benar, selagi itulah Allah SWT mengurniakan Kak Nita kesihatan yang baik.

"Berita yang mendakwa Kak Nita dan suaminya, Mahathir Abdullah sudah bercerai juga hanyalah fitnah dan rekaan," kata pelakon dan penyanyi popular era 1980-an, Noor Kumalasari, 62, yang menyangkal gosip mendakwa kakak tirinya, Anita Sarawak sedang bertarung nyawa dengan penyakit kanser.

Beberapa bulan lalu timbul gosip mengatakan penghibur bertaraf superstar berusia 66 tahun itu kini mendapatkan rawatan penyakit kanser di sebuah hospital swasta di Kuala Lumpur.

Tahun lalu, heboh pula kisah mendakwa Anita atau lebih mesra dengan panggilan Kak Nita kembali menetap di Singapura, selepas seorang peminat dikatakan terserempak dengannya di sebuah restoran makanan segera yang agak terpencil di Ang Mo Kio.

Pelakon filem 'Menanti Hari Esok', 'Tiada Esok Bagimu' dan 'Esok Untuk Siapa' itu berkata, seorang daripada adik-beradiknya pernah berbual dengan Mahathir.

Klik untuk gambar besar

"Jadi, berita yang mendakwa rumah tangga Kak Nita dan Mahathir berantakan itu tidak benar sama sekali. Mana mungkin mereka sering bersama sekiranya sudah bercerai," ujarnya.

Penerima Anugerah Pencapaian Sepanjang Hayat, Anugerah Bintang Popular BH (ABPBH) Ke-31 yang pernah popular dengan lagu 'Mata' dan 'Hati Seorang Kekasih' itu berkata, adik-beradiknya sering berhubung dengan Kak Nita. Malah, hubungan mereka tidak pernah terputus dan kekal baik hingga hari ini.

"Kak Nita tidak pernah lupa untuk menghubungi adik-beradik untuk mengucapkan selamat hari jadi atau menyambut puasa serta Aidilfitri.

"Cuma, hanya saya yang terputus hubungan dengannya. Kak Nita faham dengan situasi saya, dia tidak mahu saya menjadi buruan wartawan.

"Dia juga tidak mahu masalahnya menjadi beban dalam hidup saya. Mungkin kerana tidak mahu saya terus tertekan, Kak Nita tidak lagi menghubungi saya," jelasnya.

Noor yang kini sudah meninggalkan legasi seninya berkata, apa yang diberitahu adik-beradiknya, Kak Nita dan Mahathir sering berpindah randah di Amerika Syarikat.

"Abang Mahathir beritahu mereka menjalankan perniagaan hartanah, jadi selalu berpindah randah. Kak Nita ada memberitahu mahu menjual rumah di Campana Drive, Spring Valley, Las Vegas dulu.

"Dia pun jarang balik ke rumah di Las Vegas, jadi dia mahu menjual kediaman berkenaan. Mungkin dia sudah menjualnya, itu saya tidak pasti.

"Apapun, saya berharap jangan percaya dengan khabar angin yang tidak betul. Bertanya pada keluarga kerana hanya keluarga mengetahui kebenaran cerita Kak Nita, bukan orang luar," tuturnya.

Untuk makluman, Anita menghilangkan diri sejak pertengahan 2011 selepas dikatakan merajuk dengan sebuah stesen TV. Sejak tujuh tahun berlalu, kehilangan Anita terus menjadi tanda tanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - 'PAK JABIT' KEMBALI KE RAHMATULLAH

Pada jam 7.10 pagi tadi, pelakon veteran yang popular dengan watak 'Pak Jabit' dalam filem 'Hantu Kak Limah' iaitu Man Kadir Samsi telah menghembuskan nafas terakhirnya.

Difahamkan, Man Kadir meninggal dunia dipercayai berpunca daripada masalah jantung ketika sedang mendapatkan rawatan kecemasan di Klinik Kesihatan Lanchang, Pahang.

Berita kematian Man Kadir dimaklumkan salah seorang anaknya menerusi akaun Facebook dan dikongsi rakan-rakannya.

Cucu Allahyarham, Zakiah Razali, memberitahu bahawa arwah ada mengirim mesej kepadanya malam tadi, mengadu mudah letih sejak kebelakangan ini.

"Tidak sangka itu adalah mesej terakhir sebelum arwah atuk meninggal dunia. Doktor mengesahkan atuk sudah tiada sebaik dibawa ke klinik pagi tadi.

Klik untuk gambar besar

"Setahu saya, atuk tidak mempunyai masalah jantung. Jenazah atuk akan dikebumikan di tanah perkuburan Islam di Lanchang, hari ini sebaik semua urusan selesai," katanya.

Selain Hantu Kak Limah, Man Kadir turut dikenali dalam filem Zombi 'Man Laksa', 'Kampung Pisang', 'Rombongan Cik Kiah Ke Sukan Komanwel' dan banyak lagi.

Allahyarham terkenal sebagai pelakon pembantu dalam filem-filem tersebut yang dibarisi pelakon popular seperti Awie dan Allahyarham Zami Ismail

Allahyarham akan dikebumikan di Tanah Perkuburan Islam Kampung Rantau Panjang, selepas solat zohor hari ini.

www.myartis.com / Sumber: Berita Harian & Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


LUAHAN RINDU SHUK DENGAN DUNIA HIBURAN DIPERLI NETIZEN

"Ada orang tanya Shuk tak rindu ke nak melawak lagi? Shuk tak rindu ke nak hosting lagi? Shuk tak rindu ke nak buat comeback?...
Sumpah aku rindu... rindu nak melawak rindu nak hosting rindu nak bercakap ngn kengkawan dalam radio...," demikian tulis pelawak Shuk Sahar yang  mengakui dia rindu untuk mengacara dan kembali aktif menjadi anak seni seperti dahulu.

Boleh dikatakan selepas isu curang dan perpisahan dengan isteri iaitu Rossalennah Natassyiah Asshaferah atau Rossa Sera, Shuk lebih menyepikan diri serta seakan-akan tidak mempunyai tempat di dalam dunia hiburan lagi.

Hantaran terbaharu yang dilakukan oleh bekas penyampai radio Hot FM itu seperti menjawab pertanyaan netizen sama ada rindu ataupun tidak untuk kembali industri hiburan.

Klik untuk gambar besar

Difahamkan dari hantaran yang dibuat, Shuk atau nama sebenarnya Mohammad Shukri Mohamed Shahar, mengakui dia rindu untuk mengacara dan kembali aktif menjadi anak seni seperti dahulu.

Biarpun meluahkan apa yang dirasai, ada sesetengah netizen seakan-akan memerli semula pelawak terbabit dan menyalahkan dirinya kerana memburukkan nama sendiri dengan kes curang.

Melihat di ruangan komen, netizen merasakan segala yang berlaku adalah balasan buat Shuk kerana menyakiti hati si isteri dan netizen juga meminta dia untuk muhasabah diri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 BULAN BERGELAR IBU TUNGGAL - MAWAR KARIM BELUM TERFIKIR CARI PENGGANTI

Ditanya mengenai kehidupannya kini selepas berpisah dengan bekas suami, Fizo Omar Julai tahun lalu, usahawan Mawar Karim memberitahu fokusnya kini lebih tertumpu kepada bisnes yang diusahakan selain menjaga anak tunggalnya, Wan Maryam Wan Hafizol yang bakal menginjak usia tiga tahun Disember depan.

"Alhamdulillah, saya teruskan kehidupan seperti biasa. Saya teruskan kehidupan seperti biasa sebagai ibu tunggal. Pada masa sama, saya kini lebih fokus pada bisnes dan anak yang masih lagi kecil. Kiranya, keutamaan kepada dua perkara itu,” jelas Mawar yang turut akui anaknya yang mesra disapa Cik Yam itu ibarat mengerti situasi yang dilaluinya ketika ini.

"Bagi saya, anak yang semakin membesar ini seolah-olah faham akan sitausi yang berlaku. Sedikit demi sedikit, Maryam seperti faham. Misalnya saya kata padanya, Daddy nak datang ambil, dia pun akan cakap okay.

Klik untuk gambar besar

"Malah ada ketikanya mereka buat panggilan video bersama dan kami masing-masing memang ambil kira soal perkembangan Maryam. Hubungan kami kekal baik demi anak," jelas Mawar yang sebolehnya mahukan yang terbaik buat permata hatinya itu.

Ditanya mengenai sama ada dirinya sudah sedia untuk kembali berteman dan buka hati terhadap mana-mana lelaki, Mawar punya jawapannya sendiri: "Masih belum terfikir. Saya belum bersedia kerana anak masih lagi kecil dan pada masa sama, sibuk berniaga.

"Sebolehnya saya mahu berikan tumpuan lebih pada Maryam kerana tak mahu lepaskan momen dia membesar. Bagi saya dalam tempoh tiga tahun ini, adalah fasa terbaik untuk anak untuk bersama ibu dan sebaliknya.

"Kalau yang hantar teks menerusi DM di Instagram itu adalah, akan tetapi ia diuruskan oleh pekerja saya. Bagaimanapun, saya kerap menerima teks dari kaum wanita yang bertanya serta ingin mendapatkan nasihat dari kalangan ibu tunggal dan mereka yang sedang dalam proses perceraian.

"Ada di antaranya saya balas dan apa yang paling penting saya katakan pada mereka adalah kepentingan anak-anak," kata Mawar yang turut mendoakan yang terbaik buat Fizo dalam menjalani kehidupan sebagai bapa tunggal.

Untuk makluman, Fizo dan Mawar mendirikan rumah tangga pada November 2013, kemudian bercerai talak satu pada 10 Julai tahun lalu.

www.myartis.com / Sumber & foto: Media Hiburan & Instagram Mawar Karim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP SANA SINI - ANAK CHE TA 'BERCINTA' DENGAN ADIK ANZALNA?

Gambar menarik anak Che Ta, Ammar Effendy dengan adik bongsu pelakon Anzalna Nasir, iaitu Nazirah Nasir yang digosipkan sedang bercinta.

Gosip tersebut timbul gara-gara kemesraan mereka ketika bersama-sama menyambut 'hari ibu' keluarga Anzalna di sebuah restoran Jepun.

"Tiap-tiap hari celebrate hari ibu. Mama's fav place #Rakuzen she loves Japanese food!" ujar Anzalna di laman IGnya.

Namun apa yang dipersoalkan oleh netizen, mereka hairan bagaimana Ammar boleh 'terlepas' ke keluarga Anzalna menyambut 'hari ibu' tersebut? Kata mereka, pastinya Ammar dan Nazirah ada hubungan istimewa!

Dalam hal ini, bagi kami mereka mungkin sekadar kawan sesama keluarga artis agaknya. Tapi kalau benar-benar bercintapun apa salahnya ya tak? Mereka kan sama muda macam pinang dibelah dua. Heh!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KEMBALI BERTUDUNG - FATHIA LATIFF MENGAKU KHILAF, MOHON DIBERI PELUANG KEDUA

"Pada akhirnya, saya kena balik kepada pegangan agama dan kepercayaan. Saya tiada alasan kenapa kembali bertudung. Saya manusia biasa tidak lepas melakukan khilaf demi khilaf. Saya dalam fasa membetulkan diri. Bukan mudah hendak istiqamah.

"Saya pernah hanyut, terleka dan lalai hingga jatuh terduduk saat buat keputusan membuka tudung. Saya tanggung semuanya kerana silap sendiri. Saya bukan masih muda lagi. Dahulu saya tidak matang.

"Sekali lagi, saya harap diberi peluang dan ruang untuk memperbaiki diri dan berubah," ujar Fathia Latiff dipetik sebagai berkata mengenai pemakaian tudungnya yang menjadi bualan hangat sebelum Ramadan lalu.

Ini kerana, ada segelintir pihak yang skeptikal dengan keputusannya itu dan ada juga yang mendakwa dia berbuat begitu kerana mahu berniaga tudung semata. Bagaimanapun, Fathia berkata dia tetap reda dan mengakui bukan mudah untuk istiqamah kerana dia mahu berubah menjadi insan lebih baik.

"Benar, saya manusia biasa. Namun, itu bukan alasan untuk saya buat silap dan kembali sedar. Seterusnya, buat lagi hal sama. Hidup ini bukan panjang lagi.

Klik untuk gambar besar

"Saya akui tewas ketika diuji. Ada fasa dalam hidup termasuk hal peribadi dan kebodohan akhirnya menjerat diri.

"Saya memberontak tidak kena gaya. Natijahnya, hanya saya tahu. Saya lupa diri ini bukan orang biasa, sebaliknya insan dikenali yang diperhati setiap tindak tanduk.

"Sampai bila saya hendak ‘pakai buang’ dalam kewajipan bertudung. Mahu atau tidak, saya kena tetap pendirian. Soal bertudung, saya kena pakai kerana itulah tuntutan wanita Islam," tambahnya yang masih rindukan bidang lakonan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERKINI - BERKAT DOA, AZMIL MUSTAPHA KEMBALI STABIL

Sesungguhnya, Allah SWT itu Maha Berkuasa. Berkat doa ribuan peminat dan mereka yang simpati dengan nasib pelakon 'Ali Setan' iaitu Haji Azmil Mustapha, kesihatannya yang sebelum ini tenat akibat sakit jantung kini kembali stabil.

Adiknya, Aziph Mustapha sebentar tadi menyampaikan berita gembira mengenai abang sulungnya itu dengan memberitahu, Azmil sudah boleh memberi respon kepada arahan jururawat. Malah alat ventilator yang membantunya bernafas juga telah dikeluarkan.

"MashaAllah! 'Semua ini terjadi atas kehendak Allah' - ungkapan ini seharusnya disebut apabila kita kagum dengan kebesaran Allah, dan apabila kita berhadapan dengan sesuatu yang cantik dan baik.

"Sekarang ini saya amat kagum dengan progress Abang Azmil. Dan saya amat bersyukur kehadrat Ilahi. Pagi tadi, para pakar di CCU Hospital Putrajaya telah mulai mengurangkan dosage ubat2 bius yang diberi kepada Abang Azmil, dan kemudiannya memberhentikannya sepenuhnya.

"Sekitar jam 12 tengahari alat ventilator yang membantu Abang bernafas juga telah dikeluarkan. Maka sekarang ini Abang bernafas dengan sendirinya dan telah pun sedar. Namun, Abang masih mamai, dek ubat yang banyak dalam badannya.

"Kami juga tidak dibenarkan masuk ke dalam bilik dimana Abang Azmil terbaring. Sekadar menjenguk dan mendoakannya dari sebalik pintu kaca yang melindunginya dari elemen. No physical contact allowed.

Azmil Mustapha

"Apa yang saya nampak sebentar tadi, dia terbatuk-batuk. Abang boleh mendengar arahan jururawat lelaki yang sedang membantunya ketika itu. Apabila diminta pusing, dia pusing, dan apabila disuruh membuka mulut dia ternganga. Ma sha Allah!" ujar Aziph Mustapha melalui FBnya.

Alhamdulillah!

Hospital Putrajaya

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LIYANA JASMAY TERUS DIKECAM - LISA SURIHANI KECEWA DENGAN NETIZEN

"Kita terlalu merisaukan dosa orang lain dari dosa kita sendiri. Bila kita nampak orang lain buat benda yang mungkin kita kurang setuju, patut kita ambil sebagai iktibar. Doakan yang baik-baik untuk orang lain. Walau atas dasar menasihati sesama orang Islam yang lebih baik nampak di sini hanya sindiran dan perli memerli," tulis pelakon Lisa Surihani.

Isteri kepada Yusry Abdul Halim (KRU) itu meluahkan rasa kecewa terhadap segelintir netizen yang terus menghentam rakanya iaitu pelakon dan penyanyi Liyana Jasmay kerana pernampilan muslimah yang didakwa sebagai hipokrit.

Lisa atau nama penuhnya Lisa Surihani Mohamad, 33, berkata nasihat yang diberikan netizen dilihat sebagai satu sindiran kepada Liyana. Lisa meninggalkan komen tersebut di ruangan Instagram milik Liyana pada malam Khamis.

Beberapa hari lalu, pelakon filem 'Kami The Movie' itu menimbulkan persoalan netizen apabila memuatnaik satu video hanya mengenakan topi sambil cuba menyorokkan rambutnya.

Klik untuk gambar besar

Liyana, 31, bagaimanapun sekali lagi memuatnaik sebuah video di Instagram memaparkan dia sekadar mengenakan selendang sehingga menampakkan sebahagian kecil rambut hadapannya semasa menghadiri sebuh pertunjukkan fesyen pada Khamis. Ekoran itu, netizen mula melabel penyanyi lagu 'Oh Na Na' itu sebagai hipokrit dalam menutup aurat.

"Nanti dah buka tudung jangan pula salahkan orang lain ye. Cermin diri dulu sebelum tuding jari ke arah orang lain, jangan jadi macam Emma. Dah mula tunjuk rambut, esok lusa tercabut terus. Dah akhir zaman ni makin berani plak anda ya? Jadi trend pula artis bukak tudung," ujar netizen.

Sementara itu, menerusi sebuah portal berita, Liyana yang mula bertudung pada Julai 2017 itu enggan menjawab soalan yang dirasakan bodoh darpada media berkaitan isu itu.

www.myartis.com / Sumber & foto: mStar, Instagram Liyana Jasmay & Betty Rahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YAZIT DAKWA DIA SEOLAH SUDAH LAMA 'DIBULI' SEARCH

Pemain dram kumpulan Search, iaitu Yazit mendakwa yang dia seolah sudah lama dibuli oleh kumpulannya sendiri. Katanya, Awie Wings seperti sudah nampak perkara tersebut di mana dia seperti dibuli.

"Maksud Awie itu betul. Dia tidak berniat apa-apa. Dia sudah lama tengok saya begini, hanya berdiam diri saja. Dia sudah nampak satu perkara seperti saya dibuli.

"Itu suara hati anggota-anggota Wings. Mereka lama mengenali saya. Ahli Wings memberi satu respons yang bagus sebagai kawan-kawan yang baik. Mereka sentiasa menghormati saya.

"Ramai lagi yang akan beri sokongan dalam sehari dua ini apabila mereka tengok Wings sudah umum begitu, mungkin banyak band lain yang akan menyokong,” ujar Yazit mengenai isu Awie menyokongnya untuk mengumpul dana perubatan.

Yazit berkata demikian ketika ditemui ProjekMMO sewaktu menjalani rawatan dialisis di Setapak, Kuala Lumpur, semalam.

Terdahulu, Awie telah menasihati Amy agar membantu Yazit yang sakit bertahun-tahun dan mengetepikan ego masing-masing.

"Kalau saya dalam kumpulan itu, saya akan korbankan sedikit masa untuk menolong. Ini saham akhirat kita. Fikir dekat situ saja,” pinta Awie dipetik sebagai berkata.

Sementara Amy pula merasa kecewa dengan campur tangan Awie tetapi tidak salahkan penyanyi itu kerana Awie mungkin dengar daripada sebelah pihak sahaja katanya.

Berbalik pada Yazit, mengulas mengenai pembatalan konsert ulang tahun ke-35 Search yang sepatutnya dijadual Ogos ini, dia berkata dirinya bukan punca kegagalan sebagaimana yang didakwa oleh kumpulan Search.

"Bagi saya, mereka hanya hendak menutup kesalahan yang mereka sudah rancang.

"Kalau buat perkara betul, kenapa nama saya disingkirkan dalam perjanjian persefahaman (MOU) dan cek kepada empat nama.

"Kalau mereka menuduh kerana saya kontrak itu dibatalkan, saya cabar mereka ke balai polis buat laporan dan saya akan dedah perkara sebenarnya.

"Saya masih simpan perkara ini kerana saya hormati peguam," jelasnya.

Sumber & Foto: ProjekMMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"JARANG ADA PENONTON INDIA IKUTI SEMUA DRAMA SAYA" - FASHA TERHARU SUGU PAVITHRA SANGAT MEMINATINYA

"Sejujurnya saya terkejut apabila penulis menghubungi dan beritahu bahawa Sugu Pavithra yang terkenal di YouTube amat meminati saya serta mengikuti drama lakonan saya. Malah dia turut menangis apabila menonton babak saya menangis.

"Saya amat terkejut kerana jarang ada penonton berbangsa India yang mengikuti semua drama saya. Masa mula-mula Pavithra hubungi saya agak terkejut sebab muka dia tak sama macam saya tengok dalam berita, rupa-rupanya dah disolek dengan begitu cantik sekali.

"Pavithra ada beritahu bahawa dia dan keluarga meminati saya dan saya berterima kasih serta turut memberitahu bahawa saya sentiasa doakan dia terus berjaya di saluran YouTube," tutur pelakon Fasha Sandha.

Perkongsian YouTuber sensasi S. Pavithra di sebuah portal Pepatung yang meluahkan rasa teruja dapat berborak menerusi panggilan video dengan selebriti kegemarannya iaitu Fasha Sandha menarik perhatian umum.

Klik untuk gambar besar

Fasha atau nama sebenarnya Nur Fasha Sandha Hassan, 36, berkata dia berasa terkejut apabila penulis portal tersebut menghubungi dan memberitahu Pavithra sangat meminati serta sering mengikuti drama lakonannya.

Malah apa yang membuatkan Fasha lebih terkejut apabila melihat wajah Pavithra yang cukup berbeza selepas mendapat sentuhan magis oleh jurusolek selebriti iaitu Razzi Musa. Menerusi artikel di portal tersebut, Pavithra mendedahkan dia meminati subjek bahasa Melayu di sekolah dan banyak mengasah kemahiran bahasa kebangsaan itu dengan menonton drama-drama Melayu.

Ketika ditanya selebriti berbangsa Melayu yang paling diminati, Pavithra terus menyebut nama pelakon Fasha Sandha dan mereka dapat bersua menerusi panggilan video. Pavithra dan suaminya mula menambat hati rakyat Malaysia di saluran YouTube mereka, Sugu Pavithra menerusi video memasak menggunakan bahasa Melayu.

Sehingga kini, saluran YouTube pasangan itu sudah mencecah 716,000 pengikut. alam pada itu, Fasha turut berkongsi perkembangan terkini yang sedang menanti hari untuk melahirkan cahaya mata pertamanya dengan pelakon Aidil Aziz.

"Alhamdulillah saya dalam keadaan sihat... InsyaAllah akan bersalin hujung bulan depan. Saya masih fobia memandangkan dua kali keguguran sebelum ini. Tapi Alhamdulillah kandungan dah lebih lapan bulan. Sekarang ini, hari-hari saya luangkan masa bersama Aidil dan dua orang anak saya. Selain itu, saya fokus masa dengan komitmen saya sebagai duta produk," ujarnya.

Untuk makluman, Fasha berkahwin dengan Aidil pada 30 Mac tahun lalu dan sebelum ini dia pernah mengalami keguguran sebanyak dua kali. Dia mempunyai dua orang anak iaitu Putra Rayfal, 7, dan Putri Raysha Jemyma, 6 hasil perkahwinan terdahulu dengan ahli perniagaan, Rizal Ashram Ramli.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MISKIN SANGAT KE NAK SAYA SAMAN RM1 JUTA? - CHEF WAN TERKILAN DENGAN BEKAS MENANTU, SHIKIN MAEMBONG

"Bekas isteri anak saya, Shikin Maembong melalui peguamnya telah menghantar surat saman malu kononnya beberapa bulan lalu saya menegurnya dan anak saya, Nadzri bergaduh tentang anak. Hal bapa atau ibu adalah sama ke atas anak itu.

"Kerana mahu membalas dendam sebab tidak berpuas hati tentang urusan nafkah anak, dia (Shikin) menggunakan cara itu (saman)," itulah tulis chef selebriti terkenal, Chef Wan yang meluahkan rasa terkilan selepas menerima surat tuntutan saman daripada bekas menantunya, Shikin Maembong yang juga kakak kepada pelakon Emma Maembong.

Menerusi satu hantaran yang dimuat naik dalam Instagram, Chef Wan atau nama sebenarnya Datuk Redzuawan Ismail berkata surat tuntutan saman itu telah dihantar melalui peguam bekas menantunya untuk menuntut saman malu berpunca daripada teguran terbukanya mengenai perbalahan Shikin dengan bekas suami, Mohd Nadzri Redzuawan atau lebih dikenali Chef Riz berhubung soal anak.

Ujar cef selebriti berusia 65 tahun itu, dia penat untuk melayan 'drama' yang terjadi kerana kedua-duanya sudah dewasa dan boleh berfikir. Pada masa sama, Chef Wan turut terkilan atas tindakan saman yang dikenakan ke atasnya kerana dia telah banyak membantu wanita itu ketika dalam kesusahan.

Klik untuk gambar besar

"Tak rasa malu ke semasa susah, saya juga yang uruskan bil hospital dan macam-macam lagi. Sebagai bekas bapa mertua, salah ke jika saya memberikan nasihat? Sebagai orang tua, saya memberikan nasihat yang baik-baik tanpa perlu melibatkan mahkamah untuk mendapatkan hak penjagaan anak. Ramai orang bercerai, namun masih sama-sama menjaga anak," kata Chef Wan.

Dedah Chef Wan lagi, sudah hampir setahun Nadzri tidak berjumpa dengan anaknya kerana dihalang oleh bekas isterinya. Dalam hantaran itu juga, Chef Wan enggan untuk melayan tuntutan bekas menantunya itu kerana letih untuk membuang masa.

"Masing-masing dan tua. Tolonglah matang. Mahkamah ada banyak isu yang penting. Jangan ditambah lagi isu-isu bodoh nak saman bekas bapa mertua. Kau lupa ke jasa-jasa aku bersusah payah kahwinkan kau berdua guna duit saya 100 peratus? Anak saya dah bersetuju untuk anaknya dijaga ibu (bekas isteri) cukuplah.

"Jika dia (Nadzri) mahu luangkan masa bersama anaknya beberapa hari dalam sebulan biarkan. Itu adalah anaknya. Saya tidak ada masa. Letih saya melayan kisan anak-anak ini semua. Miskin sangat ke nak saman saya RM1 juta?" luah Chef Wan.

Untuk makluman, Nadzri, 40, mendirikan rumah tangga dengan Shikin atau sebenarnya Siti Nur' Ashikin Ismail pada 5 Disember 2014 dan bercerai pada Jun 2016. Hasil perkongsian hidup, mereka dikurniakan seorang cahaya mata perempuan, Putri Arianna Natasya yang kini berusia tujuh tahun.

Nadzri yang baru sahaja berkahwin buat kali ketiga pada Januari lalu sebelum ini pernah berkahwin dengan pelakon, Ana Dahlia untuk perkahwinan pertama. Mereka bercerai pada 10 Disember 2012, selepas 11 bulan mendirikan rumah tangga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA NEGATIF COVID-19" - UQASHA SENROSE

Setelah melakukan ujian saringan Covid-19 di sebuah pusat perubatan swasta di Petaling Jaya, baru-baru ini, akhirnya pelakon Uqasha Senrose disahkan bebas daripada wabak itu.

"Alhamdulillah, saya bersyukur kerana disahkan negatif COVID-19. Tidak dinafikan, selagi belum dapat keputusan, saya sentiasa diburu bimbang.

"Walaupun saya sudah menjalani pemeriksaan di klinik dan doktor menyatakan saya demam biasa, namun rasa bimbang tetap ada.

"Ini kerana saya tinggal dengan keluarga. Tidak mahulah sikap mementingkan diri sendiri membuatkan semua orang di rumah jadi susah. Takut macam manapun, saya gagahkan diri menjalani ujian saringan," ujarnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK VIDEO SEPERTI 'BERBIKINI' - PUTERI AISHAH DIKECAM

Sebelum ini, pelakon Puteri Aishah dikecam gara-gara mengenakan gaun merah yang dikatakan terlalu menjolok mata dan dianggap terlalu seksi.

Kali ini, pelakon drama 'Selafaz Cinta' itu berkongsi sebuah video yang menunjukkan dia seperi mengenakan 'bikini' saat bercuti baru-baru ini dengan kapsyen: "Living my life #2019 #puti".

Namun, video berdurasi 30 saat itu tidak menunjukkan keseluruhan tubuh Puteri Aishah di mana hanya bahagian atas sahaja yang kelihatan.

Klik untuk gambar besar

Sususlan itu, netizen 'spekulasi' bahawa dia seperti memakai bikini dan meninggalkan komen 'nasihat' kepada aktres tersebut. Dalam pada itu, ada juga yang memujinya mengatakan dia kelihatan cantik dan berseri-seri.

Sebelum ini, beberapa selebriti turut menjadi mangsa kecaman apabila berkongsi foto mengenakan bikini.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES SAMAN KAKAK IPAR - RAYUAN ALI PUTEH DITOLAK MAHKAMAH, KEKAL BAYAR SAMAN RM60,000

Pada 18 Februari lalu, pelawak Ali Puteh atau nama sebenarnya Syed Ali Mubarak Syed Mohd Ridzuan dan tiga ahli keluarganya telah diperintah membayar RM60,000 kepada balu Allahyarham Abam Bocey oleh Mahkamah Sesyen, kerana mengeluarkan kata-kata mengaibkan wanita itu di Instagram, dua tahun lalu.

Berhubung bayaran ganti rugi saman fitnah terhadap Siti Norhidayah Mohd Ali, mahkamah Tinggi di sini, hari ini menolak rayuan Ali Puteh dan tiga ahli keluarganya itu.

Dalam prosiding hari ini, Pesuruhjaya Kehakiman Datuk Ahmad Shahrir Mohd Salleh turut menolak rayuan Ali Puteh dan tiga ahli keluarganya untuk mengetepikan keputusan Mahkamah Sesyen yang menolak tuntutan saman mereka terhadap Norhidayah dan usahawan kosmetik, Datuk Seri Aliff Syukri Kamarzaman. Saman itu berkaitan temu bual yang disiarkan secara langsung menerusi akaun YouTube Aliff Syukri.

Sementara itu, rayuan Norhidayah untuk menaikkan jumlah ganti rugi yang diperintahkan Mahkamah Sesyen, Februari lalu selepas membenarkan tuntutan samannya, turut ditolak. Dalam prosiding itu, Norhidayah diwakili peguam Mohamed Ibrahim Mohamad.

Peguam Noorazmir Zakaria yang mewakili Ali Puteh berkata, setakat ini beliau tidak menerima apa-apa arahan susulan daripada anak guamnya sama ada untuk mengemukakan rayuan.

"Prosiding hari ini dilaksana secara tertutup menerusi aplikasi Zoom. Anak guam saya, Ali tidak ada bersama, tapi saya sudah maklumkan perkara ini.

Klik untuk gambar besar

"Setakat ini saya belum menerima apa-apa arahan daripada anak guam untuk buat rayuan. Pihak kita terima keputusan dibuat mahkamah hari ini," katanya ketika dihubungi.

Kontroversi bermula apabila Norhidayah memfailkan saman keseluruhan berjumlah RM900,000 terhadap Ali Puteh sekeluarga, antara lain menuduh bekas adik iparnya itu mengambil harta Abam dan harta anak yatim.

Dia juga memfailkan tuntutan faraid, tuntutan hak penjagaan anak, tuntutan kereta dan sebagainya. Pada 27 Ogos 2020, Ali memfailkan saman fitnah terhadap Norhidayah dan Aliff Syukri.

Norhidayah dan Abam melangsungkan perkahwinan di Masjid Jamek Sultan Hishamuddin, Sabak Bernam pada 8 Disember 2017 dan pasangan itu dikurniakan seorang cahaya mata lelaki, Syed Uthman Hamzah Al-Juffrey yang kini berusia tiga tahun.

Allahyarham Abam atau nama sebenarnya Syed Umar Mokhtar yang juga abang Ali Puteh meninggal dunia pada 10 Februari 2020.

  ________ IKLAN ________ PAYDAY SALE 25 DISEMBER KEMBALI LAGI, JOM INTAI & BOOKING - - Dapatkan barangan mahal seperti telefon Vivo (RM889), Vacuum (RM999), Air Fryer (RM399) & banyak lagi dengan harga RM25 je. Malah banyak lagi potongan diskaun KAW KAW dalam jualan Payday Shopee 25 Disember ini.Untuk info, Min masa Payday sale 25/11 dapat bantal besar & padu (RM189) dengan harga RM25 je. Sib baik Min booking awal & klik pantas sebaik jam 12 malam.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIDANG AKHBAR RABU INI - LANA NORDIN BAKAL NIKAH MAT SALLEH?

Mungkin disebabkan jolokan 'Pamela Anderson Malaysia', Lana Nodin sering mendapat perhatian jejaka macho terutamanya mat salleh.

Terbaru, sidang akhbar yang bakal dibuatnya oleh Lana di sebuah hotel terkemuka di ibu negara pada rabu bagi mengumumkan tarikh kahwin dan siapa bakal suaminya seolah sudah pecah tembelang!

Sumber memberitahu bahawa jejaka yang berjaya menambat hati Lana itu ialah David McKienzie, seorang atlit skuad bola tampar USA sukan Olimpik 2012.  Malah jejaka itu juga kini menjadi coach untuk sebuah kelab bola tampar, American Volleyball Academy yang berpusat di Singapura.

Klik gambar untuk size besar

Meskipun Lana memberitahu bahawa majlis sidang media itu adalah untuk mendedahkan rahsia dan memberi kejutan pada media, namun beberapa teka-tekinya bagai sudah terjawab.

"Datang saja sidang media itu nanti, saya akan jelaskan segala-galanya," ujar Lana.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PULANG DARI CHINA, DISYAKI CORONAVIRUS - IKA MUSTAFA DIKUARANTIN

Dikuarantin di Hospital Sungai Buloh (HSB), sejak petang semalam, selepas disyaki mempunyai simptom wabak coronavirus (2019-nCoV), penyanyi baharu Ika Mustafa, 22, yang mula dikenali selepas single 'Damaikanlah' menjadi runut bunyi drama 'Setelah Ku Dimiliki' itu memberitahu, dia tiba dari Haikou, China, atas urusan kerja, petang kelmarin.

"Seingat saya, dalam penerbangan, saya perhatikan ada penumpang warga emas berusia 60-an dipercayai rakyat China, batuk teruk dengan hingus meleleh. Dia menggunakan banyak tisu untuk mengesat hingus. Setibanya di Haikou, individu terbabit diperiksa dan dia dikatakan datang dari Wuhan. Pada peringkat itu, saya tidaklah terfikir apa-apa, cuma bimbang tetap ada," jelasnya.

Ika berkata, sebaik urusannya selesai di Haikou, dia mengambil penerbangan seterusnya untuk pulang dan tiba di Malaysia dalam keadaan sihat: "Bagaimanapun, pagi semalam, saya hilang suara apabila bangun tidur. Tekak mula sakit, demam dan muntah-muntah.

"Pada mulanya, saya hanya ke klinik berhampiran dengan rumah. Tetapi saya dirujuk ke HSB, petang semalam. Saya dikuarantin sehingga doktor memberi keputusan analisis terhadap keadaan saya, malam esok. Jika tiada jangkitan, saya boleh pulang," kata Ika yang turut memberitahu demamnya mencapai suhu 38 darjah selsius dan masih terkawal.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BIAR SAKIT MENGANDUNG SUAMI TANGGUNG.. TAK SAMPAI HATI TENGOK" - FIZI ALI

Menerusi laman Instagram, penyampai radio Suria FM, Fizi Ali telah memuatnaik foto isterinya, pelakon Shakilla Khoriri yang kini hamil anak sulung mereka itu sedang mengambil gas nebulizer di percayai di sebuah klinik.

Fizi yang mendirikan rumah tangga bersama Shakilla pada 18 Februari 2018 itu mengakui dirinya tidak sanggup melihat kesakitan yang perlu ditanggung isterinya dan jika boleh dia mahu segala kesakitan itu biarlah ditanggungnya.

Tambah Fizi lagi, dia berharap para suami yang lain terus melayan kerenah isteri yang hamil biarpun permintaannya tidak masuk akal.

Klik untuk gambar besar

"Kalau boleh biar la sakit orang mengandung tu suami yang tanggung.. tak sampai hati tengok bila isteri kita muntah2, batuk, sesak nafas.. lagi2 masa dia mengandung..

"Harap para suami layankan je apa yang isteri nak bila mengandung tu.. walaupun tak masuk akal.. ikutkan je.. korang bg semangat dekat @shakillakhoriri.. kesian dia 😭😭😭😭," katanya.

Melihat pada ruangan komen, rata-rata pengikutnya mendoakan agar Shakilla segera sembuh dan proses kehamilannya dipermudahkan.

www.myartis.com / Sumber & foto: Astro Gempak & Instagram Fizi Ali

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - NORA DANISH SAH BERGELAR ISTERI NEDIM NAZRI

"Penyatuan ini umpama impian yang menjadi nyata. Sudah lama saya tunggu detik untuk disatukan dengan belahan jiwa saya.

"Diharap semua dapat mendoakan kebahagiaan saya dan suami," kata pelakon Nora Danish, 35, yang bersyukur kerana saat yang dinanti-nantikan itu akhirnya menjadi kenyataan apabila beliau sah bergelar isteri kepada Nedim Nazri, 34, dengan dua kali lafaz kira-kira jam 8.37 malam semalam (30 Mac 2017).

Sekitar lapan tahun bergelar ibu tunggal kepada Putra Rayqal Ramli, 8, pelakon yang mula dikenali menerusi sitkom Puteri ini berharap semoga kebahagiaan yang dikecapinya kini berpanjangan.

Klik untuk gambar besar

Majlis akad nikah yang diadakan secara tertutup dan sederhana di Seputeh, Kuala Lumpur, itu dihadiri kira-kira 200 anggota keluarga dan teman rapat kedua-dua belah pihak.

Kedua-duanya, yang pernah melalui episod kegagalan perkahwinan sebelum ini, memilih untuk tidak keterlaluan dalam meraikan hari bahagia mereka.

Nora pernah mendirikan rumah tangga pada 2006, namun berpisah sekitar dua tahun selepas itu. Nedim pula seorang duda anak satu selepas dikatakan bercerai pada tahun 2013.

"Saya dan Nedim pernah merasai majlis pernikahan yang diadakan secara besar-besaran, jadi untuk kali kedua ini biarlah kami bersederhana dan tidak terlalu mengikut protokol.

"Tidak semestinya majlis sederhana itu kurang meriah. Kami memilih cara ini juga kerana ia lebih bersifat peribadi dan intim," ujar Nora yang mengenakan rekaan busana jenamanya sendiri, Owl By ND.

Nora juga tidak menolak andai diberikan rezeki untuk menimang anak dengan segera. Sebelum ini, aktres yang turut bergelar usahawan itu sendiri mengakui putera sulungnya pernah meluahkan keinginan untuk mempunyai adik.

"Rayqal memang sudah lama teruja dan kalau boleh, memang dia teringin untuk mempunyai adik. Dapat adik perempuan pun sudah memadai baginya. Maklumlah, di rumah, dialah satu-satunya budak kecil.

"Jadi, dia memang selalu suruh saya dapatkan adik untuknya. Paling lucu, dia meminta saya makan banyak supaya perut boleh membesar. Baginya, kalau berbadan besar itu bererti ada bayi dalam perut.

"Dalam bab ini, kalau saya melayan keletah dan perangainya, boleh ketawa sendirian. Sebagai ibu, saya faham perasaannya yang semakin membesar. Keinginan untuk memiliki adik sendiri adalah lumrah," tuturnya.

Sumber: Berita Harian

Foto: Nora Danish IG, Nedim Nazri IG, Hlive IG, Jejai IG, David Teo IG, Thumb Suhaimi IG, Raja Noora IG, Putri Najuwa IG, Cathy Danish IG, @royalsbell, @mbrkhadm & @shark_dean

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KENA HINA, HENTAM - ABAM BERI NASIHAT PADA GENERASI BARU

"Tenang kalau kena hentam. Memang kadang-kadang hiba rasa hati ni. Rasa macam loser sangat. Ingat mak dan ayah. Ingat tujuan kita dalam industri. Lepastu kita doa kat ALLAH SWT, Insya ALLAH dipermudahkan.

"Aku ni orang dok hentam hari-hari gemuk bodoh la gemok babi lah, tak lawak lah, gemok ni kawen bini nak duit jer lah. Aku ni sampai maruah orang boh bawah tapak kaki.

"Stress kadang-kadang tapi balik pada tujuan asal, kita buat kerana apa? Untuk siapa kita buat? Cekalkan hati kita cari rezeki. Maafkan orang-orang begitu. Hati kita tenang. Insya ALLAH," tulis pelawak dan pelakon Abam Bocey menerusi laman Instagramnya.

Klik untuk gambar besar

Ahli kumpulan Bocey ini mengakui kesal apabila ada pihak yang sewenang-wenangnya menghina dirinya dengan pelbagai gelaran.

Abam berkongsi pengalamannya sepanjang bergelar anak seni dan tampil memberi kata-kata semangat kepada generasi baru dalam industri.

Rata-rata kagum dengan kecekalan yang ada pada Abam dan mereka mendoakan dia tabah menempuh dugaan ini.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"WOW, HEBATNYA AWAK..." - AISHAH BERANG BILA DIDAKWA 'ANGKUH' OLEH INDIVIDU

Menerusi perkongsian di laman Instagram, penyanyi Aishah telah memuat naik satu paparan mesej peribadi (DM) yang diterimanya daripada seorang individu.

Penyanyi lagu 'Janji Manismu' itu telah meluahkan rasa berang apabila terdapat pihak yang mendakwa dirinya sebagai seorang individu yang mempunyai masalah sifat keperibadian angkuh.

"Satu masalah Aishah ni ialah terlampau arrogant (angkuh).. sebab tu Tuhan dah tarik balik apa yang anda ada. Semoga jadi pengajaran.. ps: Memang anda nyanyi tak sedap hari itu. Terima sahajalah hakikat," tulis individu berkenaan.

Mesej tersebut diterimanya selepas menggantikan penyanyi Datuk Seri Siti Nurhaliza ketika membawakan lagu Aku Bidadari Syurgamu dalam sebuah program nyanyian baru-baru ini.

Klik untuk gambar besar

Begitupun, Aishah kemudian menyifatkan tuduhan tersebut sebagai tidak berasas: "Wow, hebatnya awak jatuh hukum pada saya. Awak betul-betul kenal saya ke?

"Memang rancang untuk 'attack' (serang) ye atau kena bayar?? Jangan selindung-selindung dik, mari jumpa saya. Itupun kalau awak beranilah. Apa barang setakat DM saja nak kutuk saya," katanya.

Jelas Aishah, dia bukanlah seorang yang angkuh, sebaliknya hanya seorang individu yang mempunyai pendirian tersendiri.

"Ramai yang salah anggap 'having principles' (ada prinsip)  sebagai 'arrogance' (angkuh). Mari jumpa saya depan-depan saya boleh jelaskan kepada anda perbezaannya.

"Jangan jadi pengecut, baling batu sembunyi tangan. Tunjuk gambar muka anda yang sebenar supaya pengikut saya boleh kenal awak," ujarnya.

Sementara itu di ruangan komen, rata-rata pengikutnya menasihati pelantun lagu Janji Manismu itu untuk tidak mengendahkan kritikan sedemikian.

"Kak Aishah tolong jangan layan. - "Ya Allah kurang ajarnya dia Kak Aishah, tak sepatutnya dia buat macamtu!! Sabar ya Kak Aishah," komen sebahagian peminatnya.

Sebelum ini, Aishah menerima pelbagai maklum balas mengenai nyanyiannya sewaktu membawakan lagu nyanyian asal Datuk Seri Siti Nurhaliza. Ada yang memuji nyanyiannya, bahkan ada juga yang menyifatkan nyanyiannya kurang menyerlah.

www.myartis.com / Sumber & foto: Astro Gempak & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAPRICE TAMPIL MOHON MAAF, AKUI TERLALU EMOSI

"Salam Tuanku @hrhcrownprinceofjohor @hishammuddinhussein ebitlew, Caprice mohon minta maaf atas kesilapan Caprice dimana kita terlalu emosi tentang pejuang kita demi ummah, demi Palestine, dan demi Rakyat Malaysia. Ape yang berlaku adelah kesilapan Caprice sendiri dan tidak terlibat pihak lain.

"Caprice nak ucapkan terima kasih kepada DS @hishammuddinhussein, Embassy Malaysia mesir, dan Kerajaan Egypt for the hospitality, support, and 24hour protection and security selama Caprice berada di Mesir.

"Caprice nak ucapkan terima kasih juga kepada DS @azeezrahim yang tibe2 jadi seorang ayah kepada caprice selama kita kenal. I can never repay you back for the love and care you have shown me throughout this mission. And to all the members or HM4P, Team Mercy, dan Media di Mesir, thank you for being a big brother to me and guiding me for the past 30 days. Dato Farid, Dato Razali, Dr Kassim, and Abdullah. I couldnt have asked for a better band of brothers to share this experience. Thank you for the late night talks, the love, and your guidance.

Klik untuk gambar besar

"Last but not least, caprice minta maaf kepada ibu dan ayah caprice for making you worry about my safety. I love you and my intention since the day I chose to go on my own at 16 was only to make you proud.

"Minta maaf kepada Malaysia dan rakyat Malaysia. InsyaAllah I will return after I complete and fufill a few promises I made to the people of Palestine. I am sorry. Salam," demikianlah tulis penyanyi rap, Caprice yang tampil memohon maaf secara terbuka menerusi laman Instagram.

Menerusi entri tersebut, Caprice bukan sahaja memohon maaf kepada pendakwah terkenal Ustaz Ebit Lew malah kepada Tunku Mahkota Johor (TMJ), Tunku Ismail Sultan Ibrahim dan Menteri Kanan Luar Negeri, Datuk Seri Hishammuddin Tun Hussien. Caprice berkata dia mengakui kesilapannya yang bertindak mengikut emosi kerana perjuangannya demi ummah, Palestin dan rakyat Malaysia.

Dalam masa sama, Caprice turut mengucapkan terima kasih kepada Pengerusi Biro Kebajikan UMNO Malaysia (BKUM), Datuk Abdul Azeez Abdul Rahim yang disifatkannya sebagai 'ayah' sepanjang berada di sana.

Caprice turut memohon maaf kepada ibu bapanya yang meluahkan rasa bimbang terhadapnya serta memohon kemaafan kepada rakyat Malaysia di atas apa yang berlaku.

Sebelum ini, hangat diperkatakan mengenai perselisihan faham antara Caprice dan Ustaz Ebit.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - FAEZAH ELAI BAKAL TIMANG CAHAYA KEDUA DISEMBER INI

Sejak disahkan hamil anak kedua bulan Mac lalu, Faezah Elai, 33, memberitahu keadaan kesihatan tidak mengizinkan dia untuk terlibat dalam sebarang aktiviti seni.

Menurut Faezah, pangalaman mengandung cahaya mata kedua ini lebih sukar apabila dia mengalami alahan yang teruk sepanjang usia kandungannya yang kini memasuki bulan keenam.

"Saya dapat tahu yang saya mengandung selepas dua bulan ketika itu penghujung penggambaran drama Wadi yang kini sedang ditayangkan di TV3.

Klik gambar untuk size besar

"Selepas tamat drama itu saya terus berehat dan keadaan kesihatan saya memang agak teruk ketika mengandung kali ini. Badan terlalu lemah dan tidak boleh banyak bergerak. Bukan berlakon sahaja, undangan majlis hiburan pun saya tidak dapat datang," ujar Faezah dipetik sebagai berkata.

Selain itu, kata Faezah, dia juga terpaksa menangguhkan rancangannya untuk melancarkan koleksi tudung jenamanya Faizah Elai Hijab dan produk kosmetik Pures by Faizah Elai.

Bagaimanapun, katanya, pelancaran tersebut akan dilakukan selepas dia selamat bersalin iaitu dijangka pada Disember depan.

"Sepatutnya saya rancang nak lancarkan koleksi tudung dan kosmetik saya pada tahun ini, tetapi bila dah mengandung ini tak larat pula. Insya-Allah kalau semuanya selamat saya akan lancarkan produk-produk ini tahun depan," jelasnya.

Mengenai persiapan menyambut bayi keduanya itu, Faezah berkata yang dia tidak mahu membuat persiapan terlalu awal sebaliknya akan membuat persiapan selepas kandungannya berusia lapan bulan.

"Saya tidak mahu teruja buat persiapan awal-awal kerana tidak mahu apa-apa buruk terjadi. Kalau sudah lapan bulan barulah kami buat persiapan.

"lagi pula sekarang pun kami belum tahu bayi ini lelaki atau perempuan, tapi bagi saya tidak kisah apa pun jantina asalkan dia sihat," katanya.

Untuk rekod, Faezah mendirikan rumah tangga bersama pengarah drama Heykal Hanifah pada September 2012. Hasil perkahwinan tersebut mereka sudah mempunyai anak perempuan bernama Dealova Heyrinna Heykal yang kini berusia dua tahun.

Selain itu, Faezah turut mempunyai anak tiri hasil perkahwinan terdahulu Heykal iaitu Luqman Hakim, 15, Sarah, 13, dan Luq Adam yang berusia lima tahun.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BIRTHDAY KAKAK, FASHA IMBAU KENANGAN: "KAMI MEMBESAR TIDAK SEMEWAH..."

Sempena ulang tahun kelahiran kakak tercinta, pelakon Fasha Sandha ada berkongsi foto semasa kecil serta satu cerita mengimbau kembali kenangan menerusi laman Instagram.

Dalam entri tersebut, Fasha mendedahkan dia dan kakaknya, Nur Farra Sandha Hassan berasa sangat bahagia meski tidak dibesarkan dengan kemewahan atau kekayaan.

"Perjalanan kami membesar tidak semewah kanak-kanak lain, namun kami sangat bahagia. Selamat hari lahir buat kakak sulung kesayanganku Farra Sandha (gambar belah kanan tu ) I belah kiri tu, sama-sama comel kan.

"Kak, Walaupun you Always bully me when I was small, I know you love me kak. Thank You for always showering Your Unconditional love on me sejak kita kecik lagi.

Klik untuk gambar besar

"Happy 39th kakak Ku, jom dear followers ku semua doakan agar kakakku diberikan kesihatan yang baik dan sukses dunia akhirat.

"We love you kak. Hope to see u and family soon. Kakak kita takde IG sebab dia tak suka media sosial Kalau nak DM, boleh DM anak laki dia @dani_raiyan Happy birthday kakak 5th Feb," tulisnya panjang lebar.

Melihat pada bahagian komen, rata-rata peminat memuji kecomelan wajah Fasha ketika masih kecil selain mengucapkan selamat hari lahir kepada kakak pelakon itu.

www.myartis.com / Sumber & foto: Media Hiburan & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI NAFI KHALIS SAKIT SEBAB DADAH TAPI KENCING MANIS

Sebelum ini foto penyanyi kumpulan The Real Spin, Khalis Shari yang kelihatan amat pucat serta badan yang kurus didukung seseorang masuk ke dalam kereta untuk dibawa ke hospital, tular di media sosial.

Berikutan tular gambar Khalis atau nama sebenarnya Muhammad Khalis Md Shari, 32, dalam keadaan terlalu kurus dan cengkung, ada segelintir netizen yang mengaitkan adik kepada Achik Spin itu menjadi begitu disebabkan sakit akibat mengambil dadah.

Bagaimanapun, isteri Khalis iaitu Zalina Azman, 40, menafikan komen negatif tersebut. Zalina ketika dihubungi mengakui foto yang tular itu adalah suaminya, namun orang ramai tak perlulah menjatuh hukum lebih awal terhadap Khalis tanpa tahu mengenai tahap kesihatannya.

"Suami saya tidak merokok, apatah lagi nak ambil dadah. Suami saya seorang yang anti dadah dan dia juga bukan perokok. Keadaan kesihatannya kurang baik disebabkan penyakit kencing manis yang dihidapi selama ini.

"Khalis hanya diketahui menghidap kencing manis, Februari lalu apabila dia dimasukkan ke ke Unit Rawatan Koronari (CCU) Hospital Tuanku Ja'afar (HTJ) Seremban kerana paras gula dalam badan terlalu tinggi," katanya.

Ditanya mengenai tubuh Khalis terlalu kurus dan wajah cengkung, Zalina berkata, berat badan suaminya yang kini masih dirawat di HTJ sejak kelmarin hanya 32 kilogram (kg) berbanding sebelum sakit, 50kg.

Zalina berkata, pagi kelmarin Khalis masih dalam keadaan baik, bagaimanapun pada waktu tengah hari dia tiba-tiba separuh sedar.

"Saya cuba memanggilnya tetapi tiada respon sebelum kami membawanya ke HTJ. Dia kemudian dimasukkan ke zon merah jam 5 petang hingga 11 malam kelmarin. Selepas itu baru dia ditempatkan di wad biasa.

"Bagaimanapun, semalam dia mula sedar dan sudah boleh bercakap. Namun, tubuhnya masih sangat lemah serta kurang bertenaga," jelasnya.

Menurut Zalina, doktor memaklumkan suaminya menjadi lemah dan tidak sedarkan diri kerana kandungan garam dalam badan menurun akibat tiada selera makan termasuk kurang minum.

"Apapun, saya mohon hentikan komen-komen negatif terhadap suami terutama dakwaan dia mengambil barang terlarang itu. Sebagai isteri, saya kesal suami didakwa sebegitu sedangkan dia sebenarnya dalam keadaan sakit.

"Saya juga mohon doakan yang baik-baik buat suami dan semoga dia kembali pulih. Saya tahu mulut orang tak boleh ditutup dan kami hanya mampu positif saja menghadapi perkara ini," tuturnya.

Khalis yang juga adik kepada Allahyarham Achik Spin dan abang kepada penyanyi, Tajul Ariff itu pernah popular dengan lagu 'Semakin Rindu' pada 2017. Video muzik lagu itu di YouTube sudah mencatat 10 juta tontonan.

www.myartis.com / Sumber & foto: Harian Metro, Instagram KhaliS, Tajul & @bebyachaa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAHIRKAN ANAK KEEMPAT - SAFURA DILARANG HAMIL LAGI

Safura Yaacob, 43, selamat melahirkan seorang bayi perempuan di Hospital Universiti Kebangsaan Malaysia (HUKM) baru-baru ini. Bayi tersebut berada dalam keadaan sihat dengan berat 2.55 kilogram.

Menurut suaminya Shahronizam, isterinya kini dinasihatkan oleh doktor supaya tidak hamil lagi.

"Bukanlah sebab apa-apa pun. Tapi, memang ada sedikit komplikasi ketika melahirkan baby kami ini. Mungkin ia disebabkan faktor usianya yang sudah pun mencecah 43 tahun.

"Namun, sepanjang proses melahirkan anak ini, segalanya telah dipermudahkan oleh Allah Taala dan baik Safura mahu bayi kami, kedua-dua berada di dalam keadaan yang sihat dan selamat," ujarnya dipetik sebagai berkata.

Tambahnya, dia dan isterinya belum memilih lagi nama sesuai untuk diberikan buat anak perempuannya itu.

"Beberapa pilihan sudah ada, cuma tinggal nak pilih yang sesuai saja. Insya Allah, saya dan Safura juga bercadang untuk mengadakan kenduri Akikah sempena kelahiran bayi kami ini," ujarnya.

Untuk rekod, Safura dan Shahronizam mempunyai 4 orang anak iaitu seorang lelaki dan tiga orang perempuan, tetapi sekarang tinggal 3 orang anak setelah anak sulungnya meninggal dunia akibat demam panas. Hasil perkahwinan Safura yang terdahulu, dia dikurniakan seorang anak lelaki dan seorang anak perempuan.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SEKITAR MAJLIS BERBUKA UNIVERSAL MUSIC

Sekitar majlis berbuka puasa anjuran Universal Music Malaysia di Restoran Warisan, Dataran Merdeka Kuala Lumpur pada 22 Julai lalu. Untuk info, restoran tersebut dimiliki oleh Pak Engku, chef yang sememangnya cukup popular di kalangan artis dan VIP.

Antara yang hadir pada majlis itu ialah Dato’ Siti Nurhaliza yang dikhabarkan bakal melancarkan Produk Terbaru Argan dalam minggu ini. Malah menerusi soalan media, Siti dan suami difahamkan tidak dapat mengerjakan umrah disebabkan kesihatan suami, tambah-tambah apabila masjid Mekah sedang dalam pengubahsuaian.

Selain itu, turut hadir ialah Betty Banafe dengan al-kisahnya kini yang terpaksa berulang-alik ke hospital demi menjaga ibunya yang sedang sakit. Tambahnya, dia dan ibunya juga sering bertukar keluar masuk hospital apabila dia sendiri ketika itu turut sakit.

Dalam majlis itu, sebuah album baru turut diperkenalkan iaitu album daripada Kumpulan Saujana berjudul 'Aku Cinta Allah'. Album tersebut memuatkan lagu-lagu nasyid, doa-doa harian dan lafaz zikir yang diterbitkan oleh Anasaujana Sdn Bhd iaitu syarikat milik Kumpulan Saujana sendiri.

Selepas mempromosikan album, majlis turut diserikan dengan persembahan artis Universal yang terdiri daripada Siti, Kumpulan Saujana, Betty Benafe dan ramai lagi.

TONTON VIDEO DALAM YOUTUBE:


HUBUNGAN AYDA DENGAN REDZA: "TAK KECEWA, TAK BERKECIL HATI" - RADIN ERA FM

Semua mengetahui mengenai keintiman hubungan di antara Ayda Jebat dan Redza Rosli baru-baru ini. Malah Ayda sebelum ini pernah mengeluarkan kenyataan bahawa beliau tidak menolak jika ada jodoh dengan Redza.

Namun begitu, hubungan tersebut sedikit sebanyak membuatkan ramai tertanya mengenai status Ayda dan Radin yang suatu ketika dulu pernah dikatakan bercinta.

Bagaimanapun, Raden tampil menjelaskan bahawa beliau tidak pernah berasa kecewa dengan perkara itu malah tidak perlu bersimpati terhadapnya.

Klik untuk gambar besar

"Saya tidak kecewa atau berkecil hati, daripada dulu lagi kami hanya kawan sahaja dan tidak pernah pun bercinta.

"Jadi bila ada orang yang ingat saya ditinggalkan ia tidak benar, saya sendiri gembira dan sentiasa doakan yang baik-baik untuk mereka.

"Memang ramai yang komen kasihankan saya bila keluar berita berkaitan Ayda, tolong jangan kasihankan saya. Saya baik-baik sahaja. Kami baru sahaja bertemu beberapa hari lalu dalam sebuah majlis.

"Saya akui ada peminat yang suka dan mahu melihat kami bersama tapi kenyataannya mereka perlu bezakan antara kerja dan peribadi," ujar Redza.

Sejak kontroversi percintaan Ayda dan Redza, ramai yang mula membuat andaian Radin di friendzone kan oleh Ayda.

Ramai juga meluahkan rasa kasihan terhadap Radin yang kononnya telah ditinggalkan sejak kehadiran Redza.

Tetapi sebagai kawan rapat, Radin sentiasa mendoakan kebahagiaan rakannya itu dengan sesiapa sahaja beliau bersama.

Terdahulu, Ayda ada meminta doa daripada peminat mengenai hubungannya dengan Redza yang mula mendapat perhatian ramai setelah dilihat sering memuatnaik gambar bersama. Malah pasangan ini juga turut dilihat hadir ke acara hiburan bersama-sama.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AMBOIII... ISMAIL IZZANI KE NI?

"Secara jujurnya pertambahan berat badan benar-benar memberikan saya lebih keyakinan dan juga mengamalkan gaya hidup sihat.

"Pergi ke gim atau melakukan senaman bukan bermaksud anda mahu menjadi 'sado'. Namun segalanya terpulang kepada diri anda.

"Pilih matlamat anda dan jadikannya kenyataan. Tidak mengapa kalau ia mengambil masa. Setiap kemajuan memerlukan masa," kongsi penyanyi Ismail Izzani yang memuat naik beberapa foto transformasi dirinya yang kini lebih kelihatan bergaya berbanding dulu.

"Saya gembira 64 kilogram (kg)," ujarnya dipetik sebagai berkata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AHMAD DHANI NAFI PUSAT KARAOKENYA TERBAKAR KERANA UNSUR SABOTAJ

Pusat Karaoke Masterpiece milik penyanyi dan penerbit terkenal Indonesia, Ahmad Dhani telah terbakar di bahagian dapur pada 15 Oktober lalu.

Klik gambar untuk size besar

Disebabkan kebakaran di salah sebuah cawangan pusat karaokenya yang terletak di tingkat 14, pusat membeli-belah Gedung Sarinah, Jalan MH Thamrin, Jakarta Pusat, kira-kira 22 unit kenderaan pemadam kebakaran dikejarkan ke tempat kejadian untuk memadamkan api.

Bagaimanapun Dhani menafikan adanya unsur sabotaj disebalik insiden kebakaran yang berlaku di salah sebuah pusat karaoke miliknya.

"Saya tidak fikir perkara ini ada kaitan dengan unsur sabotaj. Kebakaran tersebut berpunca dari salah satu dapur gas yang meletup. Mungkin tabungnya bocor atau mungkin ketika itu, ada yang merokok," ujarnya dipetik sebagai berkata.

Tidak mahu menuding jari ke mana-mana pihak, Dhani mengambil pendekatan untuk berfikiran positif dan menganggap kecelakaan yang telah terjadi adalah disebabkan kecuaian sendiri.

"Tidak elok jika saya tuduh mana-mana pihak atau menganggap ada unsur sabotaj disebalik kejadian itu. Insiden kebakaran yang terjadi hanya kerana kelalaian saya sahaja,' jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ENGGAN KERUHKAN KEADAAN - SYAFIQ FARHAIN PERCAYA PADA REZEKI ALLAH

"Sebagai anak, saya tidak tergamak mahu menggugat atau 'caras' periuk nasi ayah sendiri. Memang ada masanya penganjur mahu saya menyanyikan lagu ayah. Maklum saja, dia seorang penyanyi legenda.

"Walaupun memiliki suara seakan-akan sama, saya masih tidak mampu menyainginya. Tambahan pula bakat saya tidak sehebat dirinya," kata penyanyi baru, Syafiq Farhain, 29, yang meluahkan rasa terkejut apabila ibu tirinya, Julia Bachok membuat kenyataan kononnya beliau mengganggu rezeki vokalis Iklim, Saleem.

Dalam pada itu, Syafiq berkata, sejak menjadi viral, rezekinya bertambah murah apabila diundang menjayakan pelbagai majlis nyanyian. Beliau juga diperkenalkan sebagai anak penyanyi berpengalaman itu.

"Sejujurnya, saya tak pernah cakap atau memberitahu saya anak kepada Saleem. Bagaimanapun, kebanyakan orang sudah tahu hal itu.

Klik untuk gambar besar

"Apabila nama dipanggil untuk naik ke pentas, pengacara majlis akan mengumumkan siapa saya," jelasnya baru saja muncul dengan single pertama berjudul 'Sayang Maafkan Aku' di bawah naungan MVM Productions.

Mengenai hubungannya dengan Saleem, Syafiq pernah bertemu bapanya dan menyifatkan mereka tiada masalah.

"Setahu saya, kami tidak pernah ada masalah. Apapun, terpulang pada ayah atau Julia untuk bercakap apa sekalipun.

"Saya enggan mengeruhkan keadaan. Saya percaya pada rezeki kerana semua ini ditentukan Allah," tuturnya yang juga seorang anggota Jabatan Bomba dan Penyelamat Putrajaya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::